open-index/open-wikipedia-markdown huggingface dataset:
സ്പൈഡർ-മാൻ: ഫാർ ഫ്രം ഹോം

മാർവൽ കോമിക്‌സ് കഥാപാത്രമായ സ്‌പൈഡർ-മാൻ മുഖ്യകഥാപാത്രമായി 2019 ൽ പുറത്തിറങ്ങിയ ഒരു അമേരിക്കൻ സൂപ്പർഹീറോ ചലച്ചിത്രമാണ് **സ്‌പൈഡർമാൻ: ഫാർ ഫ്രം ഹോം**. കൊളംബിയ പിക്ചേഴ്‌സും മാർവൽ സ്റ്റുഡിയോയും ഒത്തുചേർന്നു നിർമ്മിച്ച ഈ ചലച്ചിത്രം സോണി പിക്ചേഴ്‌സാണ് റിലീസ് ചെയ്തത്. മാർവൽ സിനിമാറ്റിക് യൂണിവേഴ്സിൻറെ (എംസിയു) ഇരുപത്തിമൂന്നാമത്തെ ചലച്ചിത്രമായ ഇത് 2017 ൽ പുറത്തിറങ്ങിയ സ്പൈഡർ മാൻ: ഹോംകമിംഗ് എന്ന ചിത്രത്തിൻറെ അനുബന്ധമാണ്. ക്രിസ് മക്കെന്ന, എറിക് സോമ്മേഴ്സ് എന്നിവർ ചേർന്നു രചിച്ച ഈ ചിത്രം ജോൺ വാട്ട്സ് ആണ് സംവിധാനം ചെയ്തത്. ടോം ഹോളണ്ട് (പീറ്റർ പാർക്കർ / സ്പൈഡർമാൻ) നായകനായ ഈ ചിത്രത്തിലെ മറ്റു കഥാപാത്രങ്ങളെ സാമുവൽ എൽ. ജാക്സൺ, സെൻഡായ, കോബി സ്മൽഡേർസ്, ജോൺ ഫാവ്റ്യൂ, ജെ.ബി. സ്മൂവ്, ജേക്കബ് ബാറ്റെലോൺ, മാർട്ടിൻ സ്റ്റാർ, മാരിസ ടോമി, ജേക്ക് ഗില്ലെൻഹാൾ എന്നിവർ അവതരിപ്പിച്ചു.

## അവലംബം

വർഗ്ഗം:2019-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ
അമൃതം പൊടി

അങ്കണവാടികൾ മുഖേന കുഞ്ഞുങ്ങൾക്ക് നൽകുന്ന പ്രോട്ടീൻ ഉൽപ്പന്നമാണ് **അമൃതം പൊടി **(അമൃതം ന്യൂട്രീമിക്സ്). കേരളത്തിലെ മുപ്പത്തിമൂവായിരത്തോളം അങ്കണവാടികളിലൂടെയാണ് ഇതിന്റെ വിതരണം.  കാസർകോട് തോട്ടവിള ഗവേഷണ കേന്ദ്രത്തിലെ ചീഫ് ടെക്‌നിക്കൽ ഓഫീസറായ ഡോ. നീലോഫറാണ്  അമൃതം പൊടിയുടെ ഉപജ്ഞാതാവ്.

## നിർമ്മാണം
ഗോതമ്പ്, നിലക്കടല, സോയബീൻ, കടലപ്പപരിപ്പ് പഞ്ചസാര എന്നിവ ചേർന്ന അമൃതം പൊടി വികസിപ്പിച്ചെടുത്തത് കാസർക്കോട് കേന്ദ്ര തോട്ടവിള ഗവേഷണ കേന്ദ്രത്തിന്റെ നേതൃത്വത്തിലാണ്. ജില്ലാ കുടുംബശ്രീ മിഷൻ മുഖേനയാണ് ഇപ്പോൾ ഇതിന്റെ നിർമ്മാണം.   സാധാരണ പഞ്ചസാരക്ക് പകരം തേങ്ങയിൽ നിന്നും ഉൽപാദിപ്പിക്കുന്ന പഞ്ചസാരയാണ് ഇതിൽ ചേർക്കുന്നത്. വളരെ ഹെൽത്തി ആയ ഈ ഉല്പന്നം വീട്ടിൽ തയ്യാറാക്കുന്ന എല്ലാ പലഹാരങ്ങളിലും ഒന്നോ രണ്ടോ ടീസ്പൂൺ ചേർത്ത് മുതിർന്ന കുട്ടികൾക്കും കൊടുക്കാം. ഏഴു മാസം മുതൽ  കുട്ടികൾക്ക് കുറുക്കായും നൽകാവുന്നതാണ്.  

ഐശ്വരൃ അമൃതം നൃട്രിമിക്സ്.മുഴപ്പിലങ്ങാട് .കണ്ണൂർ- 670662.കേരളം
Fssai Lic no.11323013000456

## വിതരണം
ആറുമാസം തൊട്ട് മൂന്നുവയസ്സുവരെയുള്ള കുഞ്ഞുങ്ങൾക്ക് ഐ.സി.ഡി.എസ് അങ്കണവാടികൾ മുഖേനയാണ് സൗജന്യമായി അമൃതം പൊടി വിതരണം ചെയ്യുന്നത്. 'സമ്പുഷ്ട കേരളം' പദ്ധതിയുടെ ഭാഗമായി അമൃതം ന്യൂട്രീമിക്സിന്റെ രുചി വർധിപ്പിക്കാനുള്ള ഗവേഷണങ്ങൾ നടന്നുവരുന്നു. 
## ചേരുവകൾ
* ഗോതമ്പ് - 45`/.
* കടലപ്പരിപ്പ് - 15`/,
* നിലക്കടല - 10`/,
* സോയ ചങ്ക്‌സ്- 10`/,
* പഞ്ചസാര - 20`/,

ഗുണങ്ങൾ 100 ഗ്രാം അമൃതം പൊടിയിൽ
 എനർജി(കെസിഎൽ) 391
 പ്രോട്ടീൻ             16.14
 ഫാറ്റ് (ഗ്രാം)         5.44
 കാർബോഹൈഡ്രേറ്റ് (ഗ്രാം) 69.37
 ഷുഗർ (ഗ്രാം)        26
 ഫൈബർ             1.05

വിറ്റമിനും മിനറൽസും 135 ഗ്രാമിൽ

 കാൽസൃം         300എംജി
 അയേൺ          4.5എംജി
 സിങ്ക്             2.5എംജി
 വിറ്റമിൻ  എ       200എംസിജി
 തയാമിൻ          0.25എംജി
 റിബോഫ്ളവിൻ      0.3എംജി
 നിയാസിൻ          4.0എംജി
 വിറ്റമിൻ ബി6       0.45എംജി
 വിറ്റമിൻ സി         20എംജി
 ഫോളിക് ആസിഡ്   40എംസിജി
 വിറ്റമിൻ ബി 12      0.4എംസിജി

## തയാറാക്കുന്ന വിധം
ആറ് മാസം മുതൽ മൂന്ന് വയസ് വരേയുള്ള കുഞ്ഞുങ്ങൾക്ക്.
  അമൃതം പൊടി ആവശൃാനുസരണം ചൂട്പാലിലോ വെള്ളത്തിലോ കലക്കി ചെറുചൂടിൽ വേവിച്ച് കുഴമ്പ് രൂപത്തിൽ നൽകാം.ആവശൃമെങ്കിൽ തേനോ പഴങ്ങളോ ചേർക്കാം.കൂടാതേ വിവിധയിനം പലഹാരങ്ങളും തയ്യാറാക്കാം്
* കവർ പൊളിച്ചാൽ പൊടി വായു കടക്കാത്ത പാത്രത്തിൽ അടച്ചു സൂക്ഷിക്കണം.
* പായ്ക്ക് ചെയ്ത് മൂന്ന് മാസത്തിനുള്ളിൽ ഉപയോഗിക്കണം.

## അവലംബം

വർഗ്ഗം:കേരളത്തിലെ ഭക്ഷ്യവിഭവങ്ങൾ
എടശ്ശേരിക്കടവ്

മലപ്പുറം ജില്ലയിലെ കൊണ്ടോട്ടി താലൂക്കിലെ ചീക്കോട് ഗ്രാമപഞ്ചായത്തിലെ രണ്ടാം വാർഡിൽ ഉൾപ്പെടുന്ന ഒരു ചെറിയ ഗ്രാമമാണ് **എടശ്ശേരിക്കടവ്**. എടവണ്ണപ്പാറ നഗരത്തിൽ നിന്നും അരീക്കോട് റോഡിൽ ഏകദേശം രണ്ടര കിലോമീറ്റർ അകലത്തിലാണ് ഈ പ്രദേശം സ്ഥിതി ചെയ്യുന്നത്. ചാലിയാറിന്റെ ഓരം ചേർന്ന് കിടക്കുന്ന ഗ്രാമമായത്    തന്നെ  വർഷങ്ങൾക്ക്  മുമ്പു വരെ മണൽ വാരൽ ഉപജീവനമാക്കിയവരായിരുന്നു ഈ പ്രദേശവാസികൾ. 

ചാലിയാറിൽ അഖില കേരള ഉത്തരമേഖല ജലോത്സവം നടക്കുന്നത് ഇവിടെയാണ്. ചീക്കോട്, കീഴുപറമ്പ് പഞ്ചായത്തുകളെ ബന്ധിപ്പിക്കുന്ന എടശ്ശേരിക്കടവ് പാലം&nbsp; കാലിക്കറ്റ് എയർപോർട്ട്, കോഴിക്കോട് മെഡിക്കൽ കോളേജ് എന്നിവിടങ്ങളിലേക്കുള്ള ഹ്രസ്വദൂര പാതയുമാണ്.

## അവലംബം


വർഗ്ഗം:മലപ്പുറം ജില്ലയിലെ ഗ്രാമങ്ങൾ
ആർട്ടിക്കിൾ 35 എ

ജമ്മു കശ്മീർ സംസ്ഥാനത്തുള്ള സ്ഥിര താമസക്കാരെ നിർവചിക്കാനും ആ സ്ഥിരതാമസക്കാർക്ക് പ്രത്യേക അവകാശങ്ങളും പദവികളും നൽകാനും ജമ്മു കശ്മീർ നിയമസഭയെ അധികാരപ്പെടുത്തുന്ന ഇന്ത്യൻ ഭരണഘടനയുടെ അനുഛേദമാണ്  **35എ**. ഇത്  1954ൽ രാഷ്ട്രപതിയുടെ ഉത്തരവിലൂടെ ഭരണഘടനയിൽ ചേർത്തതായിരുന്നു നിയമം. ആർട്ടിക്കിൾ ഒന്നിലുള്ള അധികാരങ്ങൾ വിനിയോഗിച്ചു കൊണ്ട്, ജമ്മു കശ്മീർ സംസ്ഥാന സർക്കാറിന്റെ സമ്മതത്തോടു കൂടി,  ഇന്ത്യൻ രാഷ്ട്രപതി 1954 മെയ് 14 ന് പുറപ്പെടുവിച്ച നിയമമായിരുന്നു  ഇത്.
## വ്യവസ്ഥകൾ
ആർട്ടിക്കിൾ 35 എ പ്രകാരം ജമ്മു കശ്മീർ നിവാസികൾക്ക് പ്രത്യേക അവകാശങ്ങൾ നൽകപ്പെട്ടിരിക്കുന്നു. ഭൂമി വാങ്ങുന്നതിനും താമസത്തിനുമുള്ള അവകാശം, സർക്കാരുദ്യോഗങ്ങളിൽ സംവരണം, പഠനത്തിനുള്ള സർക്കാർ ധനസഹായം എന്നിവ സംസ്ഥാനത്തെ സ്ഥിരം നിവാസികൾക്കായി നിജപ്പെടുത്തിയിരിക്കുന്നു.
## നാൾവഴി
### ൧.  1927-1932
ദോഗ്ര ഭരണാധികാരിയായിരുന്ന മഹാരാജ ഹരി സിംഗ് സംസ്ഥാനത്തെ പ്രജകളെയും അവരുടെ അവകാശങ്ങളെയും കുറിച്ച് വിഞ്ജാപനം ഇറക്കിയിരുന്നു. പഞ്ചാബിൽ നിന്നുള്ള ആളുകളുടെ വരവിലൂടെ ജോലിയും ഭൂമിയും നഷ്ടപ്പെടുമെന്ന ഭയം പ്രകടിപ്പിച്ച് ജമ്മുവിൽ നിന്നുള്ള ദോഗ്രകൾ സിങ്ങിനെ സമീപിച്ചതായി ഇതിൽ പറയുന്നു. വർദ്ധിച്ചുവരുന്ന പഞ്ചാബി സ്വാധീനം ഉൾക്കൊള്ളുക എന്നതായിരുന്നു ഇങ്ങനെയൊരു വിജ്ഞാപനത്തിന് പിന്നിലെ ആശയം.
### ൨. 1947, ഒക്ടോബർ 26
1947 ഒക്ടോബർ 26ൽ ഹരി സിങ് മഹാരാജാവ് സമ്മത പത്രത്തിൽ ഒപ്പിടതോടെ ജമ്മു കാശ്മീർ ഇന്ത്യയുടെ ഭാഗമായി. രണ്ട് പ്രധാന ഭാഗമാണ് ഇതിലുള്ളത്. ഒന്ന്- പ്രതിരോധം, വിദേശകാര്യം, ആശയവിനിമയം എന്നിവയിൽ കേന്ദ്ര സർക്കാരിനായിരിക്കും അധികാരമെന്ന് ഇതിൽ പറയുന്നു. രണ്ടാമത്തത്- പ്രവേശനത്തിനുള്ള അന്തിമ നിബന്ധനകൾ ഇതുവരെ തീരുമാനിച്ചിട്ടില്ല എന്നതാണ്.
### ൩. 1949 ജൂലൈ
നാഷണൽ കോൺഫറൻസ് സ്ഥാപകൻ ഷെയ്ഖ് അബ്ദുല്ല, പ്രവേശന വ്യവസ്ഥകളെക്കുറിച്ച് ഇന്ത്യാ യൂണിയനുമായി ചർച്ചകൾ ആരംഭിച്ചു.
### ൪. 1952 ജൂലൈ
അബ്ദുള്ളയും നെഹ്റുവും തമ്മിൽ വീണ്ടും ചില കരാറുകളിൽ ഒപ്പിട്ടു. ഇതാണ് ഡൽഹി കരാർ. ജമ്മു കശ്മീരിലെ സ്ഥിരതാമസക്കാരെ ഇന്ത്യയിലെ പൗരന്മാരായി കണക്കാക്കുമെന്നതാണ് രണ്ട് പാർട്ടികളും അംഗീകരിച്ച ഒരു കാര്യം. അതേസമയം സംസ്ഥാനത്തെ സംബന്ധിച്ച വിഷയത്തിൽ പ്രത്യേക അവകാശങ്ങളും പരിഗണനയും നൽകുന്നതിന് നിയമങ്ങൾ നിർമ്മിക്കാൻ സംസ്ഥാന നിയമസഭയ്ക്ക് അധികാരമുണ്ടായിരുന്നു.
### ൫. 1954 മെയ്
1954 മെയ് 14ന് രാജ്യത്തെ പ്രഥമ രാഷ്ട്രപതി, സംസ്ഥാനത്തിന് പ്രത്യേക അവകാശവും ജനങ്ങൾക്ക് പ്രത്യേക പരിഗണനയും നൽകുന്ന വ്യവസ്ഥകൾ ഔദ്യോഗികമായി ഭരണഘടനയുടെ ഭാഗമാക്കിക്കൊണ്ട് രാജേന്ദ്ര പ്രസാദ് ഭരണഘടനാ ഉത്തരവ് പുറപ്പെടുവിച്ചു.
## അവലംബം

വർഗ്ഗം:ഇന്ത്യൻ ഭരണഘടനയുടെ അനുഛേദങ്ങൾ
ഗോഡ്സില്ല: കിംഗ് ഓഫ് ദി മോൺസ്റ്റർസ് (2019 ചലച്ചിത്രം)

2019 -ൽ റിലീസ് ചെയ്ത ഒരു അമേരിക്കൻ ശാസ്ത്രസാങ്കല്പ്പിക ചലച്ചിത്രമാണ് **ഗോഡ്സില്ല : കിംഗ് ഓഫ് ദി മോൺസ്റ്റർസ്**. മുമ്പ് പുറത്തിറങ്ങിയിട്ടുള്ള ഗോഡ്സില്ല (ഗോഡ്സില്ല (2014 ചലച്ചിത്രം)) ചിത്രത്തിന്റെ തുടർച്ചയാണ് ഈ ചിത്രം. 

## അവലംബങ്ങൾ

വർഗ്ഗം:ചലച്ചിത്രങ്ങൾ - അപൂർണ്ണലേഖനങ്ങൾ
വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ
വർഗ്ഗം:ഗോഡ്സില്ല ചലച്ചിത്രങ്ങൾ
ഇന്ത്യയുടെ ഭരണഘടനയിലെ അനുഛേദം 14

**ഇന്ത്യയുടെ ഭരണഘടനയിലെ അനുഛേദം 14** ഏതൊരു വ്യക്തിക്കും (പൗരന്മാർ, വിദേശികൾ എന്ന വിവേചനമില്ലാതെ) നിയമത്തിന് മുന്നിൽ തുല്യതയും ഇന്ത്യയുടെ പ്രദേശത്തിനകത്ത് തുല്യ നിയമ പരിരക്ഷയും ഉറപ്പുനൽകുന്നു.  ഇതുപ്രകാരം മതം, വംശം, ജാതി, ലിംഗം അല്ലെങ്കിൽ ജനന സ്ഥലം എന്നിവയുടെ അടിസ്ഥാനത്തിൽ വിവേചനം പാടില്ലായെന്ന് ഇന്ത്യൻ ഭരണഘടന നിഷ്കർഷിക്കുന്നു. 

## അവലംബം

വർഗ്ഗം:ഇന്ത്യൻ ഭരണഘടനയുടെ അനുഛേദങ്ങൾ
ജമ്മു കശ്മീരിന്റെ പതാക (1952–2019)

ഇന്ത്യൻ ഭരണഘടനയുടെ ആർട്ടിക്കിൾ 370 പ്രകാരം ജമ്മു കശ്മീരിന് ഇന്ത്യയുടെ ദേശീയ പതാകയ്‌ക്കൊപ്പം സ്വന്തം സംസ്ഥാന പതാക ഉയർത്താൻ അനുവാദം നൽകിയിരിക്കുന്നു. ഇന്ത്യൻ ഭരണഘടന പ്രകാരം സംസ്ഥാനത്തിന്റെ പ്രത്യേക പദവി കാരണമാണ് സ്വന്തമായി പതാക അനുവദിക്കപ്പെട്ടത്.  

2019 ഓഗസ്റ്റ് 5 ന് ഇന്ത്യൻ ഭരണഘടനയുടെ ആർട്ടിക്കിൾ 370 റദ്ദാക്കിയതോടെ പതാകയ്ക്ക് ഔദ്യോഗിക പദവി നഷ്ടപ്പെട്ടു.   
## ചരിത്രം
1931 ജൂലൈ 13 ന് ശ്രീനഗറിൽ നടന്ന സംഭവങ്ങളാണ് പതാകയുടെ ഉത്ഭവത്തിന് കാരണമായത്. ഡോഗ്ര ഭരണാധികാരികൾക്കെതിരായ പ്രകടനത്തിനിടെ പോലീസ് വെടിയുതിർക്കുകയും 21 പേർ കൊല്ലപ്പെടുകയും ചെയ്തു. ഇരകളിലൊരാളുടെ രക്തക്കറ പുരണ്ട കുപ്പായം കശ്മീരിലെ പുതിയ പതാകയായി കാണികൾ ഉയർത്തുകയും ജൂലൈ 13 രക്തസാക്ഷി ദിനമായി പ്രഖ്യാപിക്കുകയും ചെയ്തു. ജൂലൈ 13 ജമ്മു കാശ്മീരിന്റെ ഔദ്യോഗിക അവധി ദിനമാണ്.

1939 ജൂലൈ 11 ന്  ജമ്മു-കാശ്മീരിലെ ഒരു പ്രബല രാഷ്ട്രീയ കക്ഷിയായ നാഷണൽ കോൺഫറൻസ് എന്ന രാഷ്ട്രീയ പാർട്ടിയാണ് ഔദ്യോഗിക പതാകയായി ഇത് സ്വീകരിച്ചത്. 1952 ജൂൺ 7 ന് ജമ്മു കശ്മീരിലെ ഭരണഘടനാ അസംബ്ലി പാസ്സാക്കിയ പ്രമേയം അനുസരിച്ച് ഇത് സംസ്ഥാനത്തിന്റെ ഔദ്യോഗിക പതാകയാക്കി. അതേസമയം, നെഹ്‌റുവും ഷെയ്ഖ് അബ്ദുല്ലയും തമ്മിലുള്ള ദില്ലി കരാർ പ്രകാരം ഇന്ത്യയുടെ പതാകയ്ക്ക് ജമ്മു കശ്മീരിലും മറ്റ് രാജ്യങ്ങളിലെന്നപോലെ സമാന പദവിയുണ്ട്. 

## പ്രതീകാത്മകത
പതാകയുടെ നിറം ചുവപ്പാണ്. ഇത് യഥാർത്ഥത്തിൽ 1931 ജൂലൈ 13 ലെ രക്തസാക്ഷിത്വത്തെ പ്രതിനിധാനം ചെയ്യുന്നു. പക്ഷേ പിന്നീട് ഇത് തൊഴിലാളികളുടെ പ്രതീകമായിമാറി. മധ്യത്തിലെ വെളുത്ത കലപ്പ കൃഷിക്കാരെ പ്രതീകപ്പെടുത്തുന്നു. കലപ്പയുടെ അടുത്തായുള്ള, ലംബമായ മൂന്ന്  വെളുത്ത വരകൾ യഥാക്രമം  ജമ്മു, കശ്മീർ, ലഡാക്ക് എന്നീ മൂന്ന് പ്രദേശങ്ങളെ പ്രതിനിധീകരിക്കുന്നു.

## ഇതും കാണുക
* ജമ്മു കശ്മീരിന്റെ ഭരണഘടന (1957-2019)
## അവലംബം

വർഗ്ഗം:ഇന്ത്യൻ നിയമം 
വർഗ്ഗം:ഭരണസം‌വിധാനങ്ങൾ
ജമ്മു കശ്മീരിന്റെ ഭരണഘടന (1957-2019)

ഇന്ത്യൻ സംസ്ഥാനമായ ജമ്മു കശ്മീരിൽ സർക്കാർ സംവിധാനം രൂപീകരിക്കാൻ അടിസ്ഥാനമാക്കിയുള്ള നിയമപരമായ രേഖയാണ് **'ജമ്മു കശ്മീരിന്റെ ഭരണഘടന**. 1956 നവംബർ 17 ന് അംഗീകരിക്കപ്പെട്ട ഭരണഘടന 1957 ജനുവരി 26 മുതൽ പ്രാബല്യത്തിൽ വന്നു. 2002 വരെയുള്ള  കണക്കനുസരിച്ച് 29 ഭേദഗതികൾ ഭരണഘടനയിൽ വരുത്തിയിട്ടുണ്ട്. കൂടാതെ 13 ഭാഗങ്ങൾ, 7 ഷെഡ്യൂളുകൾ എന്നിവയിലായി 158 ആർട്ടിക്കിളുകൾ ഉൾക്കൊള്ളിച്ചിരിക്കുന്നു.  

ഇന്ത്യൻ ഭരണഘടനയുടെ ആർട്ടിക്കിൾ 370 പ്രകാരം പ്രത്യേക ഭരണഘടനയുള്ള ഇന്ത്യയിലെ ഏക സംസ്ഥാനമാണ് ജമ്മു കാശ്മീർ.  ജമ്മു കശ്മീർ സംസ്ഥാനവുമായി ബന്ധപ്പെട്ട് പരിമിതമായ കാര്യങ്ങളിൽ പാർലമെന്റിനും കേന്ദ്രസർക്കാരിനും അധികാരമുണ്ടെങ്കിലും  ഫെഡറൽ ഗവൺമെന്റ് സംവിധാനത്തിന് പുറത്തുള്ള മറ്റെല്ലാ കാര്യങ്ങളിലും നടപടി സ്വീകരിക്കുന്നതിന് സംസ്ഥാന നിയമസഭയുടെ പിൻതുണകൂടി വേണ്ടതാണ്.   മറ്റ് സംസ്ഥാനങ്ങളിൽ നിന്ന് വ്യത്യസ്തമായി, അവശിഷ്ടാധികാരങ്ങൾ സംസ്ഥാന സർക്കാരിൽ നിക്ഷിപ്തമാണ്. ഈ ഭരണഘടനാ വ്യവസ്ഥകൾ കാരണം, ഇന്ത്യൻ ഭരണഘടനയുടെ ഭാഗം XXI ൽ സൂചിപ്പിച്ചിരിക്കുന്നതുപോലെ ജമ്മു കശ്മീർ സംസ്ഥാനത്തിന് പ്രത്യേകവും താൽക്കാലികവുമായ പദവിയും ലഭിച്ചു.  
## ഭരണഘടനയുടെ റദ്ദാക്കൽ
2019 ഓഗസ്റ്റ് 5 ന് ഇന്ത്യൻ രാഷ്ട്രപതി ഭരണഘടനയുടെ ആർട്ടിക്കിൾ 370 പ്രകാരം ജമ്മു കശ്മീരിന് നൽകിയിട്ടുള്ള പ്രത്യേക പദവി റദ്ദാക്കിയതോടെ ജമ്മു കാശ്മീരിന്റെ പ്രത്യേക  ഭരണഘടനയും റദ്ദാക്കപ്പെട്ടു.  
## ആമുഖം
ജമ്മു കശ്മീരിന്റെ ഭരണഘടനയുടെ ആമുഖം,  ഇന്ത്യൻ ഭരണഘടനയുടെ ആമുഖത്തോട് സാമ്യമുള്ളതാണ്.   **"ജമ്മു കശ്മീർ സംസ്ഥാനത്തെ ജനങ്ങൾ"** എന്ന വാക്കുകളോടെയാണ് ജമ്മു കശ്മീർ ഭരണഘടനയുടെ ആമുഖം ആരംഭിക്കുന്നത്. 
## ഇതും കാണുക
* ജമ്മു കശ്മീരിന്റെ പതാക (1952–2019)
## അവലംബം

വർഗ്ഗം:ഇന്ത്യൻ നിയമം 
വർഗ്ഗം:നിയമം
വർഗ്ഗം:ഭരണസം‌വിധാനങ്ങൾ
ഹിരോഷിമ ദിനം

ലോകത്ത് ആദ്യമായി അണുബോംബ് വർഷിച്ച സ്ഥലമാണ് ഹിരോഷിമ. ആ ദിവസം ആണ് ഹിരോഷിമ ദിനം. [ആഗസ്റ്റ് ആറിനാണ് ഹിരോഷിമ ദിനമായി ആചരിക്കുന്നത്. 1945 ഓഗസ്റ്റ് 6-ന് രാവിലെ 8.15-ന് ഹിരോഷിമയിലാണ് ആദ്യമായി മനുഷ്യർക്കു നേരെ ആറ്റംബോംബ് ആക്രമണം നടന്നത്. [രണ്ടാം ലോകമഹായുദ്ധം|രണ്ടാം ലോക മഹായുദ്ധകാലത്ത് ജപ്പാനെ പരാജയപ്പെടുത്തുന്നതിനായി അമേരിക്ക കണ്ടെത്തിയ അവസാന മാർഗ്ഗമായിരുന്നു അണുവായുധ പ്രയോഗം. 1945 ജൂലൈ 25-ന് അമേരിക്കൻ വ്യോമസേനയുടെ പസഫിക് മേഖലാ കമാൻഡർ ജനറലായ കാൾ സ്പാർട്സിന് ജപ്പാനിലെ രണ്ടു നഗരങ്ങളിൽ ആറ്റംബോംബ് പ്രയോഗിക്കാനുള്ള നിർദ്ദേശം ലഭിക്കുകയായിരുന്നു. 40,000-ത്തോളം ജാപ്പനീസ് സൈനികർ ഉൾപ്പെടുന്ന സെക്കൻഡ് ജനറൽ ആർമിയുടെ ആസ്ഥാന മന്ദിരം സ്ഥിതിചെയ്യുന്ന, ജപ്പാനിലെ സമുദ്രത്തോട് ചേർന്ന് കിടക്കുന്ന നഗരമായ  ഹിരോഷിമാ നഗരത്തെയാണ് ആദ്യം തിരഞ്ഞെടുത്തത്. ജനറൽ പോൾടിബ്റ്റ്‌സ് പറപ്പിച്ച അമേരിക്കൻ വ്യോമസേനയുടെ ബി-29 ബോംബർ വിമാനമായ എനോള  ഗേ (Enola Gay)യിൽ നിന്നാണ് ബോംബ് പ്രയോഗിച്ചത്. ലിറ്റിൽ ബോയി (Little Boy )എന്നായിരുന്നു ബോംബിന്റെ പേര്. യുറേനിയം 235 ഐസോടോപ്പിനെ ലെഡ് കൊണ്ട് ആവരണം ചെയ്തു നിർമ്മിച്ച ഈ ബോംബിന് 12,500 ടൺ ടി.എൻ.ടി.യുടെ പ്രഹരശേഷിയുണ്ടായിരുന്നു. സൂര്യനു തുല്യം ഉയർന്നുപൊങ്ങിയ തീജ്വാലകൾ ഹിരോഷിമാ നഗരത്തെ ചാമ്പലാക്കി. പർവതസമാനമായ പുക കൂൺ ആകൃതിയിൽ 40,000 അടി ഉയരത്തിൽവരെ ഉയർന്നു പൊങ്ങി. 1000 അടി ഉയരംവരെ പൊടിപടലങ്ങൾ ചുഴറ്റിയടിച്ചു. ഹിരോഷിമ നഗരത്തെ ഏതാണ്ട് പൂർണ്ണമായും നശിപ്പിച്ച സ്ഫോടനത്തിൽ 1,40,000-ത്തോളം പേരാണ് ദാരുണമായി കൊല്ലപ്പെട്ടത്.ബോംബ് വർഷത്തിന്റെ റേഡിയേഷൻ പിന്നെയും പതിറ്റാണ്ടുകളോളം ജപ്പാനെ വേട്ടയാടി. റേഡിയേഷൻ അതിപ്രസരത്തിൽ ഒന്നരലക്ഷത്തോളം പേർക്ക് പിൽക്കാലത്ത് ജീവൻ നഷ്ടമായി. അതിലും ഇരട്ടിയാളുകൾ രോഗം ബാധിച്ച് ദുരിത ജീവിതം നയിക്കുന്നു.

വർഗ്ഗം:രണ്ടാം ലോകമഹായുദ്ധം
ഏദൻ തോട്ടം (ചലച്ചിത്രം)

കാനം ഇ.ജെ. കഥ,തിരക്കഥ, സംഭാഷണം എഴുതി പി. ചന്ദ്രകുമാർ സംവിധാനം ചെയ്ത് 1980-ൽ പുറത്തിറങ്ങിയ മലയാള ചലച്ചിത്രമാണ് ***ഏദൻ തോട്ടം***എം.ജി. സോമൻ,ജയഭാരതി,മാള അരവിന്ദൻ ,അംബിക തുടങ്ങിയവർ അഭിനയിച്ച ഈ ചിത്രം എം.മണി നിർമ്മിച്ചതാണ് 	സത്യൻ അന്തിക്കാട് എഴുതിയ വരികൾക്ക് ശ്യാം സംഗീതസംവിധാനം നിർവഹിച്ചു .

## അഭിനേതാക്കൾ

## ഇതിവൃത്തം
ഒരിക്കൽ പറ്റിയ തന്റെതല്ലാത്ത തെറ്റിന്റെ പേരിൽ നാട്ടുകാരും വീട്ടുകാരും ഒറ്റപ്പെടുത്തിയ ഒരു യുവതിയുടെ കഥയാണ് ഏദൻ തോട്ടം. ബാങ്ക് മാനേജറായ തോമസ്കുട്ടി ([സോമൻ) ജോലിക്കിടയിൽ പരിചയപ്പെട്ട സാധുകുടൂംബത്തിൽനിന്നും ശാന്തമ്മയെ (ജയഭാരതി)വിവാഹം ചെയ്യുന്നു. അവളുടെ അമ്മയും(സുകുമാരി) സഹോദരി ഉഷയും(അംബിക) ശാന്തമ്മയുടെ  ഓപ്പറേഷൻ സംബന്ധമായി ആശുപത്രിയിൽ എത്തുന്നു. . ഒരു കാറും കോളും നിറഞ്ഞ ദിവസം അബദ്ധവശാൽ തോമസും ഉഷയും ഒന്നാകുന്നു. ഉഷ ഗർഭിണിയാകുന്നു. ഒരു സാങ്കല്പിക കാമുകന്റെ കഥ പറഞ്ഞ് അവർ ആ ഗർഭം അലസിപ്പിക്കുന്നു. എല്ലാവരും നിർബന്ധിച്ച അവളെ വീണ്ടും വിവാഹത്തിനൊരുക്കുന്നു. വിധിവശാൽ അവളെ ശുശ്രൂഷിഷിച്ച നേഴ്സിന്റെ അനുജനായിരുന്നു. വരൻ. വിവാഹം മുടങ്ങുന്നു. അമ്മ മരിക്കുന്നു. അമ്മയുടെ മരണം ശാന്തമ്മയെ ഉഷക്ക് എതിരാക്കുന്നു. അവൾ ക്രൂരമായി എടപെടുന്നു. ഉഷക്ക് ഒരു ജോലികിട്ടിയെങ്കിലും അയാൾ അവളെ ദ്രോഹിക്കുന്നു. തോമസ്സുകുട്ടി അവളെ തിരികെ കൊണ്ടുവരുന്നു. ശാന്ത അവളെ രാജസ്ഥാനിൽ നേഴ്സിങ്ങിനു പോകാൻ നിർബന്ധിക്കുന്നു.  മനസ്സമാധാനമില്ലാതെ തോമസ്സുകുട്ടി എല്ലാം അവളോടു പറയുന്നു. പശ്ചാത്താപത്തോടെ അവർ ഉഷയുടെ മുറിയിൽ ചെല്ലുമ്പോഴേക്കും ആ കിളി പറന്നുപോയിരുന്നു. 

## ഗാനങ്ങൾ
ഗാനങ്ങൾ :സത്യൻ അന്തിക്കാട്  
ഈണം :ശ്യാം

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ

വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ
വർഗ്ഗം:സത്യൻ അന്തിക്കാടിന്റെ ഗാനങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ

വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാട്-ശ്യാം ഗാനങ്ങൾ
ജമ്മു കശ്മീർ പുനഃസംഘടന ബിൽ, 2019

ജമ്മു-കശ്മീരിനെ സംബന്ധിച്ച നിർണ്ണായക തീരുമാനങ്ങൾ ഉൾപ്പെടുന്നതാണ് **ജമ്മു കശ്മീർ പുനഃസംഘടന ബിൽ 2019.** ആഭ്യന്തരമന്ത്രിയായ  അമിത് ഷാ ഇന്ത്യൻ പാർലമെന്റിന്റെ ഉപരിസഭയയായ രാജ്യസഭയിൽ 2019 ഓഗസ്റ്റ് 5 ന് ബിൽ അവതരിപ്പിച്ച് പാസാക്കി.   രാജ്യസഭാംഗങ്ങളിൽ 125 പേർ ബില്ലിനെ അനുകൂലിച്ചപ്പോൾ 61 പേർ എതിർത്തു.   ഇതോടോപ്പം കശ്മീരിന്റെ പ്രത്യേക പദവി എടുത്ത കളയുന്ന പ്രമേയവും രാജ്യസഭ പാസായി. ബിൽ 2019 ഓഗസ്റ്റ് 6 ന് ലോക്‌സഭയിൽ അവതരിപ്പിച്ചു.   ബില്ലിന്  അനുകൂലമായി ലഭിച്ചത് 367 വോട്ടാണ്. 67 പേർ ബില്ലിനെ എതിർത്ത് വോട്ടു ചെയ്തു. അതോടെ മൂന്നിൽ രണ്ട് ഭൂരിപക്ഷത്തോടെ പ്രമേയം ലോക്സഭയിൽ പാസായി. ഒരംഗം വോട്ടെടുപ്പിൽനിന്നും വിട്ടുനിന്നു. 
## വ്യവസ്ഥകൾ
ജമ്മു-കശ്മീരിനെ രണ്ടായി വിഭജിച്ച് ലഡാക്ക്, ജമ്മു കാശ്മീർ എന്നിങ്ങനെ രണ്ടു കേന്ദ്രഭരണപ്രദേശമാക്കാനാണ് ബില്ലിലെ തീരുമാനം.   കശ്മീരിന് പ്രത്യേക പരിരക്ഷ നൽകുന്ന ആർട്ടിക്കിൾ 370, 35എ എന്നിവ റദ്ദാക്കുകയും ചെയ്തിട്ടുണ്ട്. ഉത്തരവിൽ രാഷ്ട്രപതി ഓഗസ്റ്റ് 6 ന് ഒപ്പുവയ്ക്കുകയും ചെയ്തു. രാഷ്ട്രപതിയുടെ ഉത്തരവ് പ്രകാരം ഇന്ത്യൻ ഭരണഘടനയുടെ എല്ലാ വ്യവസ്ഥകളും ജമ്മു കശ്മീരിന് ബാധകമാണെന്ന് പ്രഖ്യാപിക്കപ്പെട്ടു.  

**ബില്ലിലെ പ്രധാനപ്പെട്ട കാര്യങ്ങൾ ഇവയാണ്:-**  
* ഭരണഘടനയുടെ 35 എ, 370 അനുച്ഛേദങ്ങൾ എടുത്തുകളഞ്ഞു. ഇതോടെ ഇനി ജമ്മു-കശ്മീരിന് പ്രത്യേക പദവിയില്ല. 
* ജമ്മു-കശ്മീർ ഇനി കേന്ദ്രഭരണ പ്രദേശമായിരിക്കും. ജമ്മു-കശ്മീരിൽ നിയമസഭ ഉണ്ടായിരിക്കും.
* ലഡാക്ക് ഇനി കശ്മീരിൻറെ ഭാഗമല്ല. ലഡാക്ക് മറ്റൊരു കേന്ദ്രഭരണ പ്രദേശമായിരിക്കും. പക്ഷെ ലഡാക്കിൽ നിയമസഭ ഉണ്ടായിരിക്കില്ല.

## ഇതും കാണുക
* ആർട്ടിക്കിൾ 370
* ആർട്ടിക്കിൾ 35 എ
## അവലംബം

വർഗ്ഗം:ഇന്ത്യൻ ഭരണഘടന
സ്റ്റാറ്റിക് റാൻഡം-ആക്സസ് മെമ്മറി

ഓരോ ബിറ്റും സംഭരിക്കുന്നതിന് ബിസ്റ്റബിൾ ലാച്ചിംഗ് സർക്യൂട്ട് (ഫ്ലിപ്പ്-ഫ്ലോപ്പ്) ഉപയോഗിക്കുന്ന ഒരു തരം അർദ്ധചാലക റാൻഡം-ആക്സസ് മെമ്മറി (റാം) ആണ് **സ്റ്റാറ്റിക് റാൻഡം-ആക്സസ് മെമ്മറി** (**സ്റ്റാറ്റിക് റാം** അല്ലെങ്കിൽ **എസ്റാം**). എസ്റാം(SRAM) ഡാറ്റാ റീമാൻസ് പ്രദർശിപ്പിക്കുന്നു,  എന്നാൽ മെമ്മറി പവർ ചെയ്യാത്തപ്പോൾ ഡാറ്റ ഒടുവിൽ നഷ്ടപ്പെടും എന്ന പരമ്പരാഗത അർത്ഥത്തിൽ ഇപ്പോഴും അസ്ഥിര മെമ്മറിയാണ്.

സ്റ്റാറ്റിക് എന്ന പദം എസ്റാമിനെ ഡിറാമിൽ (ഡൈനാമിക് റാൻഡം-ആക്സസ് മെമ്മറി)നിന്ന് വ്യത്യസ്തമാക്കുന്നു, അത് ഇടയ്ക്കിടെ പുതുക്കേണ്ടതാണ്. എസ്റാം ഡിറാമിനേക്കാൾ വേഗതയേറിയതും ചെലവേറിയതുമാണ്; ഇത് സാധാരണയായി സിപിയു കാഷെയ്ക്കായി ഉപയോഗിക്കുന്നു, എന്നാൽ കമ്പ്യൂട്ടറിന്റെ പ്രധാന മെമ്മറിക്ക് ഡിറാം(DRAM) ഉപയോഗിക്കുന്നു.
## അപ്ലിക്കേഷനുകളും ഉപയോഗങ്ങളും

### സ്വഭാവഗുണങ്ങൾ
പ്രയോജനങ്ങൾ:
* ലാളിത്യം - ഒരു പുതുക്കൽ സർക്യൂട്ട് ആവശ്യമില്ല
* നല്ല പ്രകടനം കാഴ്ചവയ്ക്കുന്നു
* വിശ്വാസ്യത
* കുറഞ്ഞ വൈദ്യുതി ഉപഭോഗം
പോരായ്മകൾ:
*വില കൂടൂതൽ
*സാന്ദ്രത 
* ഉയർന്ന പ്രവർത്തന വൈദ്യുതി ഉപഭോഗം
### ക്ലോക്ക് നിരക്കും പവറും
എസ്റാമിന്റെ ഊർജ്ജ ഉപഭോഗം എത്ര തവണ ആക്സസ് ചെയ്യുന്നു എന്നതിനെ ആശ്രയിച്ച് വ്യത്യാസപ്പെടുന്നു; ചില സന്ദർഭങ്ങളിൽ, ഉയർന്ന ആവൃത്തിയിൽ ഉപയോഗിക്കുമ്പോൾ, ഡൈനാമിക് റാമിന്റെ അത്രയും പവർ ഇതിന് ഉപയോഗിക്കാൻ കഴിയും, കൂടാതെ ചില ഐസികൾക്ക് പൂർണ്ണ ബാൻഡ്‌വിഡ്ത്തിൽ നിരവധി വാട്ടുകൾ ഉപയോഗിക്കാനും കഴിയും. മറുവശത്ത്, മിതമായ ക്ലോക്ക് ചെയ്ത മൈക്രോപ്രൊസസ്സറുകളുള്ള ആപ്ലിക്കേഷനുകളിൽ പോലുള്ള മന്ദഗതിയിലുള്ള വേഗതയിൽ ഉപയോഗിക്കുന്ന സ്റ്റാറ്റിക് റാം വളരെ കുറച്ച് വൈദ്യുതി മാത്രമേ എടുക്കുന്നുള്ളൂ, കൂടാതെ നിഷ്‌ക്രിയമായി ഇരിക്കുമ്പോൾ വളരെ കുറച്ച് വൈദ്യുതി ഉപഭോഗം ഉണ്ടാകാം - കുറച്ച് മൈക്രോ വാട്ടുകളുള്ള സ്ഥലങ്ങളിൽ. എസ്റാം അടിസ്ഥാനമാക്കിയുള്ള മെമ്മറി ഘടനകളുടെ ഊർജ്ജ ഉപഭോഗം നിയന്ത്രിക്കുന്നതിന് നിരവധി സാങ്കേതിക വിദ്യകൾ ഉണ്ട്.

## അവലംബം

വർഗ്ഗം:വിവിധ തരം റാം
വർഗ്ഗം:കമ്പ്യൂട്ടർ മെമ്മറി
ഡ്യൂറൺ മഡോണ

1435 നും 1438 നും ഇടയിൽ നെതർലാൻഡിഷ് ചിത്രകാരൻ റോജിയർ വാൻ ഡെർ വീഡൻ ഓക്ക് പാനലിൽ ചിത്രീകരിച്ച ഒരു എണ്ണച്ചായാചിത്രമാണ് **ഡ്യൂറൺ മഡോണ.** ജാൻ വാൻ ഐക്കിന്റെ ഇൻസ് ഹാൾ മഡോണയിൽ നിന്നാണ് ഈ ചിത്രം ഉത്ഭവിച്ചത്. ഇപ്പോൾ ഈ ചിത്രം മാഡ്രിഡിലെ പ്രാഡോയിൽ സംരക്ഷിച്ചിരിക്കുന്നു. സ്വർണ്ണ നിറത്തിലുള്ള നൂൽ കൊണ്ട് അലങ്കരിച്ചിരിക്കുന്ന നീളമുള്ളതും ഒഴുകുന്നതുമായ ചുവന്ന അങ്കി ധരിച്ചുകൊണ്ട് ശാന്തമായി ഇരിക്കുന്ന കന്യാമറിയത്തിന്റെ മടിയിൽ ഇരിക്കുന്ന യേശുവായ കുഞ്ഞിനെയും ചിത്രീകരിച്ചിരിക്കുന്നു. 
## ചിത്രശാല

File:Jan van Eyck 075.jpg|ജാൻ വാൻ ഐക്ക്, ഇൻസ് ഹാൾ മഡോണ, 1433-ൽ ചിത്രീകരിച്ച പാനൽ എണ്ണഛായാചിത്രം. 
File:Rogier van der Weyden 033.jpg|*[[The Madonna Standing|ദ മഡോണ സ്റ്റാൻഡിംഗ്]], സി. 1430–1432. *, ഡിപ്റ്റിച്ചിന്റെ ഇടത് വിംഗിൽ കന്യകയും കുട്ടിയും സെന്റ് കാതറിൻ ഒരു ലാൻഡ്സ്കേപ്പിൽ, 'Kunsthistorisches മ്യൂസിയം, വിയന്ന. 
File:Rogier van der Weyden - Virgin and Child Enthroned - Museo Thyssen-Bornemisza 435.jpg|കന്യകയും കുട്ടിയും സിംഹാസനത്തിൽ, സി. 1433, മ്യൂസിയോ തൈസെൻ-ബോർനെമിസ', Museo Thyssen-Bornemisza.
File:Hans Memling - Virgin and Child Enthroned with two Musical Angels - WGA14808.jpg|ഹാൻസ് മെംലിംഗ്, കന്യകയും കുട്ടിയും രണ്ട് മ്യൂസിക്കൽ ഏഞ്ചലുകളുമായി സിംഹാസനത്തിലിരിക്കുന്നു. എണ്ണ പാനൽ, 1465 നും 1467 നും ഇടയിൽ, നെൽ‌സൺ-അറ്റ്കിൻസ് മ്യൂസിയം ഓഫ് ആർട്ട്. Nelson-Atkins Museum of Art.
File:Master of the Embroidered Foliage - Virgin and Child in a Landscape - PMA 2518.jpg|മാസ്റ്റർ ഓഫ് എംബ്രോയിഡറി ഫോളിയേജ്, വിർജിൻ ആൻഡ് ചൈൽഡ് ഇൻ എ ലാൻഡ്സ്കേപ്പ്, ഓയിൽ ഓൺ പാനൽ, സി 1490, ഫിലാഡൽഫിയ മ്യൂസിയം ഓഫ് ആർട്ട്. Philadelphia Museum of Art .
File:Quinten Massijs (I) - Virgin and Child - WGA14300.jpg|Quentin Massys, *Virgin and Child*, oil on panel, *circa* 1495, Royal Museums of Fine Arts of Belgium.


## Sources

### അവലംബം

### ഗ്രന്ഥസൂചിക

* Acres, Alfred. "Rogier van der Weyden's Painted Texts". *Artibus et Historiae*, Volume 21, No. 41, 2000. 75–109
* Blum, Shirley Neilsen. "Symbolic Invention in the Art of Rogier van der Weyden". *Journal of Art History*, Volume 46, Issue 1–4, 1977
* Campbell, Lorne and Van der Stock, Jan. (ed.) *Rogier van der Weyden: 1400–1464. Master of Passions*. Leuven: Davidsfonds, 2009. 
* Campbell, Lorne. *Van der Weyden*. London: Chaucer Press, 2004. 
* Hand, John Oliver; Metzger, Catherine; Spronk, Ron. *Prayers and Portraits: Unfolding the Netherlandish Diptych*. Yale University Press, 2006. 
* Koch, Robert A. "Copies of Rogier van der Weyden's Madonna in Red". *Record of the Art Museum*, Princeton University, volume 26, issue 2, 1967. 46–58
* Nosow, Robert. *Ritual Meanings in the Fifteenth-Century Motet*. Cambridge University Press, 2012. 
* Panofsky, Irwin. *Early Netherlandish Painting: v. 1*. Westview Press, 1971 (new edition). 

## പുറം കണ്ണികൾ
* Gallery caption at the Museo del Prado 

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
റോഡോഡെൻഡ്രോൺ ഷ്ലിപ്പെൻബച്ചി

കൊറിയൻ ഉപദ്വീപിലും മഞ്ചൂറിയ (ലിയോണിംഗ്, നീ മംഗോൾ), ജപ്പാൻ, റഷ്യൻ ഫാർ ഈസ്റ്റ് എന്നിവിടങ്ങളിലും കാണപ്പെടുന്ന റോഡോഡെൻഡ്രോൺ ഇനമാണ് **റോഡോഡെൻഡ്രോൺ ഷ്ലിപ്പെൻബച്ചി** അഥവാ **റോയൽ അസലിയ**. കൊറിയൻ കുന്നിൻ പ്രദേശങ്ങളിൽ 400-1,500 മീറ്റർ (1,300–4,900 അടി) സമുദ്രനിരപ്പിൽ നിന്നും ഉയരത്തിൽ വളരുന്ന ഒരു കുറ്റിച്ചെടിയാണ് ഇത്. 

ഇടതൂർന്ന ഇലപൊഴിയും വനങ്ങളിൽ 4.5 മീറ്റർ (15 അടി) ഉയരത്തിൽ വളരുന്ന ഈ കുറ്റിച്ചെടി സാധാരണയായി കൂടുതലും 1-2 മീറ്റർ (3.3–6.6 അടി) പൊക്കത്തിൽ വളരുന്നു.
## അവലംബം
*Flora of China: ''Rhododendron schlippenbachii''
*Royal azalea festival of Mount Yeonin
*UConn Plant Database entry


വർഗ്ഗം:ജപ്പാനിലെ സസ്യജാലം
വർഗ്ഗം:ചൈനയിലെ സസ്യജാലം
വർഗ്ഗം:റഷ്യയിലെ സസ്യങ്ങൾ
വർഗ്ഗം:എറിക്കേസീ
വർഗ്ഗം:കുറ്റിച്ചെടികൾ
വർഗ്ഗം:എറിക്കേൽസ്
വർഗ്ഗം:റോഡോടെൻഡ്രോൻ
തൃശ്ശൂർ മുനിസിപ്പൽ കോർപ്പറേഷൻ സ്റ്റേഡിയം

**തൃശൂർ** മുനിസിപ്പൽ കോർപ്പറേഷന്റെ ഉടമസ്ഥതയിലുള്ള ഫുട്ബോൾ സ്റ്റേഡിയമാണ് **തൃശൂർ കോർപ്പറേഷൻ സ്റ്റേഡിയം** . തൃശൂർ നഗരത്തിൽ സ്ഥിതി ചെയ്യുന്ന ഇത് പാലസ് സ്റ്റേഡിയം എന്നും അറിയപ്പെടുന്നു. ഇന്ത്യയിലെ കേരളത്തിലെ ഏറ്റവും പഴക്കം ചെന്ന സ്റ്റേഡിയങ്ങളിലൊന്നായ ഇതിന് 15,000 പേരെ ഉൾക്കൊള്ളാനുള്ള ശേഷിയുണ്ട്. അന്താരാഷ്ട്ര ഫുട്ബോൾ താരങ്ങളായ ഐ‌എം‌വിജയൻ (മുൻ ഇന്ത്യൻ ക്യാപ്റ്റൻ), ജോ പോൾ അഞ്ചേരി എന്നിവരുടെ ഹോം സ്റ്റേഡിയമായിരുന്നു ഇത്. അടുത്തിടെ സ്റ്റേഡിയം നവീകരിക്കാനും അന്താരാഷ്ട്ര നിലവാരത്തിലേക്ക് ഉയർത്തുവാനുമുള്ള പ്രവർത്തനങ്ങൾ നടന്നുവരുന്നു. കേരളത്തിലെ ആദ്യത്തെ സിന്തറ്റിക് ഫുട്ബോൾ ടർഫ് ഈ സ്റ്റേഡിയത്തിലുണ്ട്, നിലവിൽ ഫിഫ 2 സ്റ്റാർ സർട്ടിഫിക്കേഷൻ ഉള്ള ഇന്ത്യയിലെ ഏക ഫുട്ബോൾ മൈതാനമാണിത്.

## ചരിത്രം
70 അടി ഉയരത്തിൽ 35,000 കാണികളെ ഉൾക്കൊള്ളാൻ കഴിയുന്ന ഗിന്നസ് വേൾഡ് റെക്കോർഡ് പ്രകാരം ലോകത്തിലെ ഏറ്റവും വലുതും ഉയർന്നതുമായ താൽക്കാലിക സ്റ്റേഡിയത്തിനുള്ള വേദിയായിരുന്നു മുനിസിപ്പൽ കോർപ്പറേഷൻ സ്റ്റേഡിയം. ഫെഡറേഷൻ കപ്പിനായാണ് (ഇന്ത്യ) ഈ സ്റ്റേഡിയം നിർമ്മിച്ചത്. 1990 ഏപ്രിലിൽ ഫെഡറേഷൻ കപ്പിനുള്ള (ഇന്ത്യ) വേദി കൂടിയായിരുന്നു സ്റ്റേഡിയം. ഈ മത്സരത്തിൽ കേരള പോലീസ് സാൽഗോക്കർ എസ്‌സിയെ 2-1 ന് പരാജയപ്പെടുത്തി.

## ഐ-ലീഗ് രണ്ടാം ഡിവിഷൻ
ഐ-ലീഗ് രണ്ടാം ഡിവിഷൻ എഫ്‌സി കേരള ടീം,  2017–18 ഐ-ലീഗ് രണ്ടാം ഡിവിഷൻ മുതൽ സ്വന്തം ഹോം മത്സരങ്ങൾ ഈ സ്റ്റേഡിയത്തിലാണ് കളിക്കുന്നത്.

## സിന്തറ്റിക് ടർഫ്
കേരള സംസ്ഥാനത്തെ ആദ്യത്തെ സിന്തറ്റിക് ഫുട്ബോൾ ടർഫ് തൃശ്ശൂർ മുനിസിപ്പൽ കോർപ്പറേഷൻ സ്റ്റേഡിയത്തിലാണുള്ളത്. നിലവിൽ ഫിഫ 2 സ്റ്റാർ സർട്ടിഫിക്കേഷൻ ഉള്ള ഇന്ത്യയിലെ ഒരേയൊരു ഫുട്ബോൾ മൈതാനമാണിത്. ഫിഫയിൽ നിന്നുള്ള കൃത്രിമ ടർഫിനുള്ള ഏറ്റവും ഉയർന്ന റേറ്റിംഗ് നേടിയ ടർഫാണിത്. യുണൈറ്റഡ് സ്റ്റേറ്റ്സിലെ ഫീൽഡ് ടർഫിൽ നിന്നാണ് ടർഫ് ഇറക്കുമതി ചെയ്തത്. ഇത് ഇൻസ്റ്റാൾ ചെയ്തത് ഗ്രേറ്റ് സ്പോർട്സ് ഇൻഫ്ര പ്രൈവറ്റ് ലിമിറ്റഡാണ്. ഫിഫ അംഗീകൃത ലബോറട്ടറി നടത്തിയ നിരവധി പരീക്ഷണങ്ങൾക്ക് ശേഷമാണ് 2 സ്റ്റാർ സർട്ടിഫിക്കേഷൻ നൽകിയത്. 2015ലെ ദേശീയ ഗെയിംസിനായി കേരള സർക്കാർ സ്റ്റേഡിയം പുതുക്കിപ്പണിതു. ഫുട്ബോൾ ടർഫിന് ഏകദേശം 7,150 ചതുരശ്ര മീറ്റർ വിസ്തീർണ്ണമുണ്ട്. നവീകരിച്ച സ്റ്റേഡിയത്തിൽ സിന്തറ്റിക് ഫുട്ബോൾ മൈതാനത്തിന് ചുറ്റുമുള്ള എട്ട് വരി സിന്തറ്റിക് ട്രാക്കുകൾ ഉണ്ട്. സിന്തറ്റിക് ട്രാക്കിനും ഫുട്ബോൾ മൈതാനത്തിനും 8 വർഷത്തെ ഗ്യാരണ്ടി ഉണ്ട്.

## കേരള പ്രീമിയർ ലീഗ്
കേരള പ്രീമിയർ ലീഗ് ടീമുകളായ എഫ്‌സി കേരളവും എഫ്‌സി തൃശ്ശൂരും 2016–17 കേരള പ്രീമിയർ ലീഗ് മുതൽ ഹോം മത്സരങ്ങൾ ഈ സ്റ്റേഡിയത്തിൽ കളിക്കുന്നു.

## പരിപാടികൾ

* 1981-982 ൽ സന്തോഷ് ട്രോഫി 
* 1999-2000 ൽ സന്തോഷ് ട്രോഫി  
* 1990 ൽ ഫെഡറേഷൻ കപ്പ് (ഇന്ത്യ)

## അവലംബങ്ങൾ

വർഗ്ഗം:തൃശ്ശൂരിലെ കെട്ടിടങ്ങളും നിർമ്മിതികളും
വർഗ്ഗം:Pages using deprecated image syntax
തൃപ്രയാർ സ്പോർട്സ് ആന്റ് ഗെയിംസ് അസോസിയേഷൻ ഇൻഡോർ സ്റ്റേഡിയം

ഇന്ത്യയിലെ ആദ്യത്തെ ഗ്രാമീണ ഇൻഡോർ സ്റ്റേഡിയമാണ് **ക്യാപ്റ്റൻ ഹവ സിംഗ് പ്ലാസ** അഥവാ **തൃപ്രയാർ സ്പോർട്സ് ആൻഡ് ഗെയിംസ് അസോസിയേഷൻ ഇൻഡോർ സ്റ്റേഡിയം**. തൃശ്ശൂർ ജില്ലയിലെ തൃപ്രയാറിലാണ് ഈ സ്റ്റേഡ‍ിയം സ്ഥിതിചെയ്യുന്നത്.  സ്റ്റേഡിയത്തിന്റെ ഉടമയായ തൃപ്രയാർ സ്പോർട്സ് & ഗെയിംസ് അസോസിയേഷനാണ് സ്റ്റേഡിയത്തിന്റെ ഉടമകൾ. ചാരിറ്റബിൾ ട്രസ്റ്റ് ആക്ട് പ്രകാരം രെജിസ്റ്റർ ചെയ്തിരിക്കുന്ന് ഒരു സൊസൈറ്റിയാണ് തൃപ്രയാർ സ്പോർട്സ് ആൻഡ് ഗെയിംസ് അസോസിയേഷൻ. ദേശീയ ഗെയിംസ് ഓഫ് ഇന്ത്യയുടെ  2013ലെ ബോക്സിംഗ് ഇവന്റ് ഈ സ്റ്റേഡിയത്തിൽ നടന്നു.
## അവലംബങ്ങൾ

വർഗ്ഗം:കേരളത്തിലെ ഇൻഡോർ സ്റ്റേഡിയങ്ങൾ
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (എയിംസ്)

ഉന്നതവിദ്യാഭ്യാസ മേഖലയിലെ  സ്വയംഭരണാധികാരമുള്ള സർക്കാർ പബ്ലിക് മെഡിക്കൽ കോളേജുകളുടെ ഒരു കൂട്ടമാണ് **ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (എയിംസ്)** . പാർലമെന്റ് നിയമം വഴി ഈ സ്ഥാപനങ്ങളെ ദേശീയ പ്രാധാന്യമുള്ള സ്ഥാപനങ്ങളായി പ്രഖ്യാപിച്ചു. 1956  ലെ “ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ആക്റ്റ്” അനുസരിച്ചാണ് അവ പ്രവർത്തിക്കുന്നത്‌. ഇന്ത്യയിൽ പൊതുമേഖലയിൽ ഉയർന്ന നിലവാരത്തിലുള്ള ചികിത്സ, ഉന്നത നിലവാരത്തിലുള്ള വൈദ്യശാസ്ത്ര-ആരോഗ്യ അനുബന്ധ വിദ്യാഭ്യാസം, ഗവേഷണം എന്നിവ നടക്കുന്ന അന്താരാഷ്ട്ര നിലവാരമുള്ള മികച്ച സ്ഥാപനങ്ങളായി ഇത് കണക്കാക്കപ്പെടുന്നു. എംബിബിഎസ് (MBBS), ബി എസ് സി നഴ്സിംഗ് (BSc Nursing) തുടങ്ങിയ പല പ്രൊഫഷണൽ ബിരുദങ്ങളും ബിരുദാനന്തര ബിരുദങ്ങളും ഗവേഷണ പ്രാധാന്യമുള്ള ബിരുദങ്ങളും ഇവിടെ ലഭ്യമാണ്. എല്ലാ ഐയിംസ് സ്ഥാപനങ്ങളോടുമൊപ്പം നഴ്സിംഗ് കോളേജ്, ചിലപ്പോൾ  സ്കൂൾ ഓഫ് പബ്ലിക് ഹെൽത്ത്‌ എന്നിവ  പ്രവർത്തിക്കുന്നതായി കാണാം. ഇന്ന് ഇന്ത്യയിലെ പല സംസ്ഥാനങ്ങളിലും ഐയിംസ് പ്രവർത്തിക്കുന്നതായി കാണാം. ഉത്തർ പ്രദേശ്, ബീഹാർ തുടങ്ങിയ ചില സംസ്ഥാനങ്ങളിൽ ഒന്നിലധികം ഐയിംസ് മെഡിക്കൽ കോളേജ് ആശുപത്രികൾ കാണാം. ചില സംസ്ഥാനങ്ങളിൽ ഇവ ഭാഗികമായ പ്രവർത്തനത്തിലോ  നിർമാണ ഘട്ടത്തിലോവാണ്. 

## ചരിത്രം
ഇന്ത്യയിലെ ആദ്യത്തെ എയിംസ് 1956 ൽ ഡെൽഹിയിൽ സ്ഥാപിതമായി. അന്നത്തെ പ്രധാനമന്ത്രി ജവഹർലാൽ നെഹ്‌റു കൊൽക്കത്തയിൽ സ്ഥാപിക്കണമെന്ന് ആദ്യം നിർദ്ദേശിച്ച ഇത്, പശ്ചിമ ബംഗാൾ മുഖ്യമന്ത്രി ബിദാൻ ചന്ദ്ര റോയ് നിരസിച്ചതിനെത്തുടർന്നാണ് ന്യൂഡൽഹിയിൽ സ്ഥാപിച്ചത്.   

2003 ൽ കേന്ദ്രസർക്കാർ പ്രധാൻ മന്ത്രി സ്വാസ്ഥ്യ സുരക്ഷാ യോജന (പി.എം.എസ്.എസ്.വൈ) പദ്ധതി പ്രകാരം "ഇന്ത്യയിലെ ആരോഗ്യ സേവനങ്ങളുടെ ലഭ്യതയിലെ പ്രാദേശിക അസന്തുലിതാവസ്ഥ പരിഹരിക്കുക”. എന്നതാണ് എയിംസിന്റെ ലക്ഷ്യമെന്ന് നിർവചിക്കപ്പെട്ടു. 2006 മാർച്ചിൽ പി.എം.എസ്.എസ്.വൈ ഔദ്യോഗികമായി ആരംഭിച്ചു. തുടർന്ന് പട്‌ന, ഭോപ്പാൽ, റായ്പൂർ, ഭുവനേശ്വർ, ജോധ്പൂർ, ഋ​ഷികേശ് എന്നിവിടങ്ങളിൽ എയിംസ് പോലുള്ള ആറ് മെഡിക്കൽ കോളേജ് ആശുപത്രികൾ പ്രഖ്യാപിച്ചു. ഇന്ന് ഇന്ത്യയിലെ മിക്ക സംസ്ഥാനങ്ങളിലും ഇവ കാണാം. ഉത്തർ പ്രദേശ് തുടങ്ങിയ ചില സംസ്ഥാനങ്ങളിൽ 2 ഐയിംസ് പ്രവർത്തിക്കുന്നു. 

## സ്ഥാപനങ്ങൾ
എയിംസ് സ്ഥാപനങ്ങളുടെ പട്ടിക:
2022 ജനുവരിയിലെ കണക്കുകൾ പ്രകാരം, 5 എയിംസുകൾ നിർമാണത്തിലിരിക്കുന്നു. 2022 ഫെബ്രുവരിയിൽ, കേന്ദ്ര ആരോഗ്യമന്ത്രാലയം 24 എയിംസുകളും 2025 ഫെബ്രുവരിയോടെ പ്രവർത്തനക്ഷമമാകുമെന്ന് അറിയിച്ചു.. അരുണാചൽ പ്രദേശ്, ഗോവ, കർണാടകം, കേരളം, മിസോറം, ത്രിപുര എന്നിവിടങ്ങളിൽ എയിംസ് ആരംഭിക്കുന്നതിനും ആലോചനകളുണ്ട്.

## അവലംബം

വർഗ്ഗം:ആരോഗ്യം 
വർഗ്ഗം:നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത്
വി.കെ.എൻ. മേനോൻ ഇൻഡോർ സ്റ്റേഡിയം

തൃശൂരിൽ സ്ഥിതിചെയ്യുന്ന ഒരു ഇൻഡോർ സ്റ്റേഡിയമാണ് **വികെഎൻ മേനോൻ ഇൻഡോർ സ്റ്റേഡിയം** . കേരള സ്റ്റേറ്റ് സ്പോർട്സ് കൗൺസിലിന്റെ ഉടമസ്ഥതയിലുള്ളതാണ് ഈ സ്റ്റേഡിയം. ബാഡ്മിന്റൺ, ജൂഡോ, വെയ്റ്റ് ലിഫ്റ്റിംഗ് എന്നിവയ്ക്കായി സ്റ്റേഡിയം ഉപയോഗിക്കുന്നു. 35-ാമത് ദേശീയ ഗെയിംസിന്റെ ഭാഗമായി ഈ സ്റ്റേഡിയത്തിന്റെ തറയിൽ മേപ്പിൾ മരത്തിന്റെ പാളികൾ സ്ഥാപിച്ചു. കൂടാതെ മികച്ച അക്വാസ്റ്റിക്സ് സൗകര്യങ്ങളും ഏർപ്പെടുത്തി. ഇപ്പോൾ സ്റ്റേഡിയത്തിൽ പത്ത് കോർട്ടുകളും ഒരു എയർകണ്ടീഷൻ ഹാളും അത്യാധുനിക ലൈറ്റിംഗ് സംവിധാനങ്ങളുമുണ്ട്.

## അവലംബങ്ങൾ

വർഗ്ഗം:കേരളത്തിലെ ഇൻഡോർ സ്റ്റേഡിയങ്ങൾ
വർഗ്ഗം:തൃശ്ശൂരിലെ കെട്ടിടങ്ങളും നിർമ്മിതികളും
നാഷണൽ ഇൻഫർമാറ്റിക്സ് സെൻറർ (എൻ.ഐ.സി)

ഇന്ത്യയിലെ സർക്കാർ മേഖലയിൽ വിവര സാങ്കേതിക സേവനങ്ങൾക്കും ടെലികമ്യൂണിക്കേഷൻ  സാങ്കേതികവിദ്യക്കും അടിസ്ഥാന സൗകര്യമൊരുക്കുന്ന ഇന്ത്യാ ഗവൺമെന്റിന്റെ പ്രധാന ശാസ്ത്ര സാങ്കേതിക സംഘടനയാണ് **നാഷണൽ ഇൻഫർമാറ്റിക്സ് സെൻറർ (എൻ.ഐ.സി)**. ഇന്ത്യൻ ഇലക്ട്രോണിക്സ് ആൻഡ് ഇൻഫർമേഷൻ ടെക്നോളജി മന്ത്രാലയത്തിന്റെ ഭാഗമായി 1976 ലാണ് എൻ.ഐ.സി സ്ഥാപിതമായത്.  
## പ്രവർത്തനങ്ങൾ
ദേശീയ, സംസ്ഥാന, ജില്ലാ തലങ്ങളിൽ സർക്കാർ വകുപ്പുകളിൽ ഇ-ഗവേണൻസ് ആപ്ലിക്കേഷനുകൾ നിർമ്മിച്ച് നടപ്പാക്കുന്നതിലും, സർക്കാർ സേവനങ്ങളുടെ മെച്ചപ്പെടുത്തൽ, സുതാര്യത എന്നിവ നടപ്പാക്കുന്നതിലും എൻ.ഐ.സി പ്രധാന പങ്ക് വഹിക്കുന്നു. മിക്കവാറും എല്ലാ ഇന്ത്യൻ സർക്കാർ വെബ്‌സൈറ്റുകളുംഎൻ.ഐ.സി വികസിപ്പിക്കുകയും നിയന്ത്രിക്കുകയും ചെയ്യുന്നു.   സൈബർ സെക്യൂരിറ്റി ശക്തിപ്പെടുത്തി രാഷ്ട്രസുരക്ഷ ഉറപ്പാക്കുക എന്ന ലക്ഷ്യത്തോടെയാണ് എൻ.ഐ.സി പ്രവർത്തനങ്ങളിൽ ഏർപ്പെടുന്നത്. നിലവിൽ ഇന്ത്യയിലെ പ്രധാനപ്പെട്ട എല്ലാ സർക്കാർ ഓഫീസുകളുടെയും വകുപ്പുകളുടെയും മുഴുവൻ ആശയവിനിമയവും എൻഐസി വഴിയാണ് നടക്കുന്നത്.  

അടുത്തിടെ എൻ.ഐ.സി രൂപപ്പെടുത്തിയ സംവിധാനം ഉപയോഗിച്ച്, ഡാറ്റ സംഭരണത്തിനു പുറമെ ആവശ്യമായ ഫയലുകൾ വേഗത്തിൽ തെരഞ്ഞെടുക്കാനും മറ്റു ഡിപ്പാർട്ടുകളുമായി പങ്കിടാനുമെല്ലാം ക്ലൗഡ് വഴി സാധിക്കുന്നു. ഇത് സർക്കാർ സംവിധാനത്തെ കൂടുതൽ കാര്യക്ഷമമായി പ്രവർത്തിക്കാൻ സഹായിക്കുകയും ദേശ സുരക്ഷ ഉറപ്പാക്കാൻ സാധിക്കുകയും ചെയ്യും.  
## അവലംബം

വർഗ്ഗം:വിവരസാങ്കേതികവിദ്യ
വർഗ്ഗം:ഡിജിറ്റൽ സാങ്കേതികവിദ്യ
വർഗ്ഗം:വിവരസാങ്കേതികവിദ്യാധിഷ്ഠിത സംഘടനകൾ
കോട്ടപ്പടി ഫുട്ബോൾ സ്റ്റേഡിയം മലപ്പുറം

മലപ്പുറത്തെ ചരിത്രപരമായ ഒരു ഫുട്ബോൾ സ്റ്റേഡിയമാണ് **കോട്ടപ്പടി ഫുട്ബോൾ സ്റ്റേഡിയം**. ഇത് മലപ്പുറം **സ്റ്റേഡിയം** എന്നും അറിയപ്പെടുന്നു. മലപ്പുറത്തെ സി.ബി.ഡിയുടെ  ഹൃദയഭാഗത്തായാ ണ് ഈ സ്റ്റേഡിയം സ്ഥിതി ചെയ്യുന്നത്. മലപ്പുറം ഡിസ്ട്രിക്റ്റ് സ്പോർട്സ് കൗൺസിലിന്റെ കീഴിലാണ് സ്റ്റേഡിയം. ഫുട്ബോൾ വേരുറപ്പിച്ച ആദ്യകാല സ്ഥലങ്ങളിലൊന്നായ മലപ്പുറം ഇന്ത്യൻ ഫുട്ബോളിന്റെ തൊട്ടിലാണെന്ന് നിസ്സംശയം പറയപ്പെടുന്നു. അതിന്റെ വലിയ ബഹുമതി ഈ സ്റ്റേഡിയത്തിനാണ്.

## ചരിത്രം
മലപ്പുറത്തിന് ഫുട്ബോളുമായി ഒരു നീണ്ട ചരിത്രമുണ്ട്, കളിയുമായുള്ള ബന്ധം ബ്രിട്ടീഷ് ഇന്ത്യ കാലഘട്ടത്തിലാണ് ആരംഭിച്ചത്. ചരിത്രപ്രാധാന്യമുള്ള കോട്ടപാടി മൈതാനം അഥവാ 'കവത്തു പരമ്പു' അന്ന് അറിയപ്പെട്ടിരുന്നതുപോലെ, നാട്ടുകാരും ബ്രിട്ടീഷുകാരും തമ്മിലുള്ള അനന്തമായ ഫുട്ബോൾ യുദ്ധങ്ങൾക്ക് സാക്ഷ്യം വഹിച്ചു. സ്വാതന്ത്ര്യത്തിനുമുമ്പ് ഒരു സ്റ്റഡ് ഫാം ആയി ആദ്യം നിർമ്മിച്ച ഇത് ബ്രിട്ടീഷ് സൈന്യത്തിന്റെ ഒരു മാർച്ച് പാസ്റ്റ് മൈതാനമായി മാറി, അവിടെ അവർ ഫുട്ബോൾ കളിക്കുകയും പ്രദേശവാസികളിൽ താൽപ്പര്യം പ്രകടിപ്പിക്കുകയും ചെയ്തു. മൂപ്പന്മാർ ബ്രിട്ടീഷ് പട്ടാളക്കാരുമായി നഗ്നപാദനായി കളിക്കുന്നത് കണ്ട് പട്ടണത്തിലെ ആളുകൾ വളർന്നു, ഒടുവിൽ മലപ്പുറത്തിന്റെ ഫുട്ബോൾ കേന്ദ്രീകൃത സംസ്കാരത്തിന്റെ പ്രതീകമായി മാറി. ദേശീയ, സംസ്ഥാന ടീമുകളിലേക്ക് നിരവധി ഫുട്ബോൾ കളിക്കാരെ സ്റ്റേഡിയം സംഭാവന ചെയ്തിട്ടുണ്ട്. കോട്ടപ്പടിയിൽ കളിക്കാൻ തുടങ്ങിയ പരേതനായ ഇരുമ്പൻ മൊയ്ദീൻ റോയൽ ഇന്ത്യൻ വ്യോമസേനയിൽ ചേർന്നു. ഇന്ത്യയെയും പാകിസ്താനെയും പ്രതിനിധീകരിച്ച് ടീം ക്യാപ്റ്റനായിരുന്നു. സന്തോഷ് ട്രോഫിയിലും റെയിൽ‌വേ ഫുട്‌ബോൾ ടീമിലും സംസ്ഥാനത്തിനായി കളിച്ച ഇന്റർനാഷണൽ മൊയ്‌ദെൻകുട്ടി മ്യാൻമറിനും റഷ്യയ്ക്കുമെതിരെ ഇന്ത്യൻ ജേഴ്സി ധരിച്ചു. മലപ്പുറം അസീസ്, മുൻ സന്തോഷ് ട്രോഫി താരം എംആർസി ചെക്കു, അലി അക്ബർ, ഗോൾകീപ്പർ മഞ്ജകന്ദൻ അബൂബക്കർ തുടങ്ങിയവർ ഫെയിം ലീഗിൽ ഇടംനേടി.

## പ്രധാന മത്സരങ്ങൾ
സ്വാതന്ത്ര്യാനന്തരം, 1952 ൽ നടന്ന മൊയ്ദു മെമ്മോറിയൽ ഓൾ-കേരള ഫുട്ബോൾ ടൂർണമെന്റാണ് സ്റ്റേഡിയം ആതിഥേയത്വം വഹിച്ചതായി റിപ്പോർട്ട്. അഖിലേന്ത്യാ സിവിൽ സർവീസ് ടൂർണമെന്റ്, കേരള പ്രീമിയർ ലീഗ്, സ്റ്റേറ്റ് സീനിയർ ഫുട്ബോൾ ചാമ്പ്യൻഷിപ്പ്, ജില്ല, സംസ്ഥാനം ഫുട്ബോൾ ചാമ്പ്യൻഷിപ്പുകളും ഇവിടെ സംഘടിപ്പിച്ചു.

## കോച്ചിംഗും പരിശീലനവും
നിലവിൽ കേരള ബ്ലാസ്റ്റേഴ്സ് എഫ്‌സി കോച്ചിംഗ് സെന്റർ ഇവിടെ പ്രവർത്തിക്കുന്നു. മുനിസിപ്പാലിറ്റി നൽകുന്ന നഗരതല പരിശീലനവും ഇവിടെ നടത്തപ്പെടുന്നു. മലപ്പുറം എഫ്‌സിയുടെ ഹോം ഗ്രൗണ്ടാണ് സ്റ്റേഡിയം, ഗോകുലം എഫ്‌സിയുടെ പരിശീലന ടർഫായിരുന്നു ഇത്.

## സൌകര്യങ്ങൾ
രണ്ട് ടീമുകൾക്കുള്ള ഡ്രസ്സിംഗ് റൂമുകൾ, റെസ്റ്റ് റൂമുകൾ, റഫറി റൂമുകൾ, വിഐപി പവലിയൻ, രണ്ട് ഗസ്റ്റ് റൂമുകൾ, മെഡിക്കൽ സൗകര്യങ്ങൾ എന്നിവ ഇവിടെയുണ്ട്. സ്റ്റേഡിയത്തിൽ 8,000 മുതൽ 10,000 വരെ ആളുകൾക്ക് കളികാണാൻ കഴിയും. നവീകരണത്തിന്റെ രണ്ടാം ഘട്ടത്തിൽ ഫ്ലഡ് ലൈറ്റുകൾ സ്ഥാപിക്കും. വലിയ മത്സരങ്ങൾ നടത്തുന്നതിന് ഇരിപ്പിട ശേഷി വർദ്ധിപ്പിക്കാനുള്ള പദ്ധതികളുണ്ട്.

## അവലംബങ്ങൾ

വർഗ്ഗം:മലപ്പുറം ജില്ലയിലെ കെട്ടിടങ്ങളും നിർമ്മിതികളും
ജമ്മു & കാശ്മീർ ബാങ്ക്

ജമ്മു കശ്മീരിലെ ഒരു സ്വകാര്യമേഖലാ ബാങ്കിംഗ്, ധനകാര്യ സ്ഥാപനമാണ്  **ജമ്മു & കാശ്മീർ ബാങ്ക് (ജെ & കെ ബാങ്ക്)**.  ശ്രീനഗർ, ജമ്മു കശ്മീർ എന്നിവിടങ്ങളിൽ ബാങ്കിന് ആസ്ഥാനമുണ്ട്. സ്വകാര്യ ഉടമസ്ഥതയിലാണെങ്കിലും ജമ്മു കശ്മീരിലെ സർക്കാരിനും ഇതിൽ പങ്കാളിത്തമുണ്ട്. 1938 ഒക്ടോബർ 1-ന് രൂപംകൊണ്ട ജെ & കെ ബാങ്ക്, സർക്കാർ ഉടമസ്ഥതയിലുള്ള ബാങ്കായി ഉയർന്നുവന്ന രാജ്യത്തെ ആദ്യത്തെ ബാങ്കാണ്.   

ജമ്മു & കാശ്മീർ ബാങ്ക് ലിമിറ്റഡിനെ പൊതുമേഖലാ സ്ഥാപനമായി (പി‌എസ്‌യു) പരിഗണിക്കുന്നതിനുള്ള നിർദ്ദേശത്തിന് 2018 നവംബർ 22 ന് ഗവർണറുടെ നേതൃത്വത്തിലുള്ള സ്റ്റേറ്റ് അഡ്മിനിസ്ട്രേറ്റീവ് കൗൺസിൽ (എസ്എസി) അംഗീകാരം നൽകിയിരുന്നു. നാല് സംസ്ഥാന ഉപദേഷ്ടാക്കളും ജമ്മു കശ്മീർ ചീഫ് സെക്രട്ടറിയും എസ്എസിയിൽ ഉൾപ്പെടുന്നു. 
## ചരിത്രം
1938 ഒക്ടോബർ 1 ന് ജമ്മു കശ്മീരിലെ രാജാവായിരുന്ന ഹരി സിംഗ് നൽകിയ പേറ്റന്റിലാണ് ജമ്മു കശ്മീർ ബാങ്ക് സ്ഥാപിതമായത്. ബാങ്കിന്റെ സ്ഥാപക ഡയറക്ടർമാരായി മാറാൻ ഹരി സിംഗ് പ്രമുഖ നിക്ഷേപകരെ ക്ഷണിച്ചിരുന്നു. ഇപ്രകാരം നിരവധി വ്യക്തികൾ ചേർന്ന് ധനസമാഹരണം നടത്തിയായിരുന്നു ബാങ്ക് യാഥാർഥ്യമായത്.   
## ശാഖകൾ
ശ്രീനഗറിലാണ് ബാങ്കിന്റെ മുഖ്യ ആസ്ഥാനം സ്ഥിതിചെയ്യുന്നത്. 2019 മാർച്ച് 05 വരെയുള്ള കണക്കുകൾ പ്രകാരം, രാജ്യത്തുടനീളം 935 കമ്പ്യൂട്ടറൈസ്ഡ് ബാങ്കിംഗ് ശാഖകൾ, 1287 എടിഎമ്മുകൾ, 25 ക്യാഷ് ഡിപോസിഷൻ മെഷീനുകൾ (സിഡിഎം) എന്നിവയുടെ ശൃംഖല ജമ്മു & കാശ്മീർ ബാങ്കിനുണ്ട്. 
## അവലംബം

വർഗ്ഗം:ഇന്ത്യയിലെ ബാങ്കുകൾ
ഹരി സിംഗ്

ഇന്ത്യയിലെ ജമ്മു കശ്മീരിലെ അവസാനത്തെ ഭരണാധികാരിയായ മഹാരാജാവായിരുന്നു **മഹാരാജ ഹരി സിംഗ്** (സെപ്റ്റംബർ 1895 - ഏപ്രിൽ 26, 1961). 1947 ഒക്ടോബർ 26 ന് കശ്മീരിനെ ഇന്ത്യൻ യൂണിയനിൽ ചേർക്കുവാനുള്ള ഉടമ്പടിയിലേർപ്പെട്ടത് ഹരി സിംഗ് ആയിരുന്നു. 
## ആദ്യകാല ജീവിതം
1895 സെപ്റ്റംബർ 23 ന് ജമ്മുവിലെ അമർ മഹൽ കൊട്ടാരത്തിൽ രാജാ അമർ സിംഗ് ജാംവാളിന്റെ ഏകമകനായി ജനനം. പ്രാഥമിക പഠനത്തിന് ശേഷം  പതിമൂന്നാം വയസ്സിൽ അജ്മീറിലെ മയോ കോളേജിൽ ചേർന്ന് ഉന്നത വിദ്യാഭ്യാസം ആരംഭിച്ചു. 1909-ൽ അദ്ദേഹത്തിന്റെ പിതാവ് മരണപ്പെട്ടു. തുടർന്ന് ബ്രിട്ടീഷുകാർ അദ്ദേഹത്തിന്റെ രക്ഷാധികാരിയായി മേജർ എച്ച്. കെ. ബ്രാറിനെ നിയമിച്ചു. മയോ കോളേജിന് ശേഷം ഹരി സിംഗ് സൈനിക പരിശീലനത്തിനായി ബ്രിട്ടീഷ് നിയന്ത്രണത്തിലുള്ള ഡെറാ ഡൂണിലെ ഇംപീരിയൽ കേഡറ്റ് കോർപ്സിലേക്ക് പോയി. 1915 ൽ അദ്ദേഹം ജമ്മുസേനയുടെ കമാൻഡർ-ഇൻ-ചീഫ് ആയി നിയമിക്കപ്പെട്ടു.  
## അധികാരത്തിൽ
1925 ൽ അമ്മാവൻ പ്രതാപ് സിങ്ങിന്റെ മരണത്തെത്തുടർന്ന് ഹരി സിംഗ് ജമ്മു കശ്മീരിലെ രാജാവായി മാറി. ഭരണത്തിലേറിയതിനെ തുടർന്ന് അദ്ദേഹം സംസ്ഥാനത്ത് പ്രാഥമിക വിദ്യാഭ്യാസം നിർബന്ധമാക്കുകയും, ബാലവിവാഹം നിരോധിക്കുന്ന നിയമങ്ങൾ അവതരിപ്പിക്കുകയും, താഴ്ന്ന ജാതിക്കാർക്കായി ആരാധനാലയങ്ങൾ തുറക്കുകയും ചെയ്തു. 
## ഇന്ത്യയോടൊപ്പം ചേരുവാനുള്ള തീരുമാനം
1947 ൽ ഇന്ത്യ ബ്രിട്ടീഷ് ഭരണത്തിൽ നിന്ന് സ്വാതന്ത്ര്യം നേടിയ ശേഷം ഭൂമിശാസ്ത്രപരമായോ നിയമപരമായോ  ജമ്മു കശ്മീരിന് ഇന്ത്യയോടോ പാക്കിസ്താനോടോ ചേരാമായിരുന്നു.  അന്നത്തെ വൈസ്രോയിയായിരുന്ന മൗണ്ട് ബാറ്റന്റെ നിർബന്ധത്തിന് ഉപരിയായി സ്വന്തം രാജ്യത്തിന്റെ ഭാവിയെപ്പറ്റി രാജാവ് ചിന്താഗ്രസ്ഥനായിരുന്നു. പക്ഷേ 1947 ഒക്ടോബറിൽ നടന്ന പാകിസ്താന്റെ അധിനിവേശത്തോടെ രാജാവ് ഇന്ത്യയിലേക്കു ചേരുവാൻ തീരുമാനിക്കുകയാണ് ഉണ്ടായത്.  1947 ഒക്ടോബർ 26 ന് ഹരി സിംഗ് ഇന്ത്യയുമായി ലയന ഉടമ്പടി ഒപ്പുവച്ചു. ഗോത്രവർഗ്ഗാക്രമണത്തിനു പിന്നാലെയായിരുന്നു ഇത്തമൊരു തീരുമാനം രാജാവ് കൈക്കൊള്ളുന്നത്. ഈ തീരുമാനത്തിനു പിന്നാലെ രാജാവും അദ്ദേഹത്തിന്റെ രാജസദസും ജമ്മുവിലേക്ക് മാറി. 

## ബഹുമതികൾ
## അവലംബം
 

വർഗ്ഗം:ജമ്മു കശ്മീരിന്റെ രാജാക്കന്മാർ
വർഗ്ഗം:കശ്മീർ
വർഗ്ഗം:സ്വതന്ത്ര ഇന്ത്യ
വർഗ്ഗം:കശ്മീർ പ്രശ്നം
ഇന്ദിര–ഷെയ്ഖ് കരാർ (1975)

1975 ലെ കശ്മീർ രാഷ്ട്രീയനേതാവായ ഷെയ്ഖ് അബ്ദുല്ലയും ഇന്ത്യൻ പ്രധാനമന്ത്രി ഇന്ദിരാഗാന്ധിയും തമ്മിൽ ഒപ്പുവച്ച കരാറാണ് ഇന്ദിര-ഷെയ്ഖ് കരാർ.  ഇതുപ്രകാരം ഷെയ്ഖ് അബ്ദുള്ളയെ 22 വർഷത്തിനുശേഷം വീണ്ടും ജമ്മു കശ്മീർ മുഖ്യമന്ത്രിയാകാൻ അനുവദിച്ചു. 
## ഉള്ളടക്കം
1971 ലെ ഇന്ത്യ-പാകിസ്താൻ യുദ്ധത്തിൽ ഇന്ത്യൻ വിജയത്തെത്തുടർന്ന് ഇന്ത്യയ്ക്ക് അനുകൂലമായി ഉപഭൂഖണ്ഡത്തിലുണ്ടായ മാറ്റം, ഇന്ത്യ നിർദ്ദേശിച്ച നിബന്ധനകൾ പാലിക്കുകയല്ലാതെ തനിക്ക് മറ്റ് മാർഗ്ഗമൊന്നുമില്ലെന്ന നിഗമനത്തിലേക്ക് ഷെയ്ഖ് അബ്ദുല്ലയെ നയിച്ചു.    ബംഗ്ലാദേശിലെ ഇന്ത്യൻ വിജയം ഇന്ദിരാഗാന്ധിയുടെ പ്രശസ്തിയും കാര്യക്ഷമതയും തർക്കമറ്റതാക്കിമാറ്റി. കൂടാതെ  പൊതുജനാഭിപ്രായത്തിനുള്ള കശ്മീരി ആവശ്യത്തെ ഇന്ദിരാഗാന്ധി ശക്തമായി കൈകാര്യം ചെയ്യുകയും ചെയ്തു. 1953-ന് മുമ്പുള്ള കശ്മീരും ഇന്ത്യയും തമ്മിലുള്ള ബന്ധം പുഃനസ്ഥാപിക്കണമെന്ന ഷെയ്ഖ് അബ്ദുല്ലയുടെ ആവശ്യം അംഗീകരിക്കാൻ കഴിയില്ലെന്നും ഇന്ദിരാഗാന്ധി പറഞ്ഞു. "ഈ സമയം ക്ലോക്കിലെ സമയം തിരിച്ച് വയ്ക്കാൻ കഴിയില്ല" എന്നാണ് ഇതുസംബന്ധിച്ച് ഇന്ദിരാഗാന്ധി പറഞ്ഞത്.   1975 ൽ ഷെയ്ഖ് അബ്ദുല്ല കശ്മീരിലെ ജനങ്ങൾക്ക് സ്വയം നിർണ്ണയിക്കാനുള്ള അവകാശം നൽകണമെന്ന ആവശ്യം ഉപേക്ഷിച്ചു. ഇക്കാരണങ്ങളാൽ 1975-ൽ ഷെയ്ഖ് അബ്ദുല്ല കരാറിന് തയ്യാറായി. 
## അവലംബം

വർഗ്ഗം:ഇന്ത്യൻ ഭരണഘടന
ഹെലൻ (ചലച്ചിത്രം)

2019 നവംബർ 15ന് പ്രദർശനത്തിനെത്തിയ ഒരു *[[മലയാളഭാഷ]]* *സർവൈവൽ ത്രില്ലർ* ചലച്ചിത്രമാണ് ***ഹെലൻ (English :Helen)***. മാത്തുക്കുട്ടി സേവ്യർ ആദ്യമായി സംവിധാനം ചെയ്ത ഈ ചിത്രത്തിൽ കുമ്പളങ്ങി നൈറ്റ്സ് എന്ന ചിത്രത്തിലൂടെ പ്രേക്ഷകർക്ക് സുപരിചിതയായ അന്ന ബെൻ പ്രധാന കഥാപാത്രത്തെ അവതരിപ്പിച്ചു. **ഹാബിറ്റ് ഓഫ് ലൈഫ്** എന്ന ബാനറിൽ വിനീത് ശ്രീനിവാസൻ നിർമ്മിച്ച ഈ ചിത്രത്തിന്റെ ഛായാഗ്രഹണം നിർവ്വഹിച്ചത് *ആനന്ദ് സി. ചന്ദ്രനാണ്*. ഈ ബാനറിൽ വിനീത് ശ്രീനിവാസൻ നിർമ്മിക്കുന്ന രണ്ടാമത്തെ ചിത്രമാണ് ഇത്. ഗണേഷ് രാജ് സംവിധാനം ചെയ്ത് 2016-ൽ പുറത്തിറങ്ങിയ **ആനന്ദമാണ്** ആദ്യത്തെ ചിത്രം.**ദി ചിക്കൻ ഹബ്ബ്** എന്ന പേരിലുള്ള റസ്റ്റോറന്റിലെ വെയ്ട്രസായാണ് അന്ന ബെൻ ഈ ചിത്രത്തിൽ അഭിനയിച്ചത്. ലാൽ, അജു വർഗീസ്, റോണി ഡേവിഡ് രാജ് എന്നിവർക്കൊപ്പം ഒരുകൂട്ടം പുതുമുഖങ്ങളും മറ്റ് കഥാപാത്രങ്ങളെ അവതരിപ്പിച്ചു. ഷാൻ റഹ്മാൻ സംഗീത സംവിധാനം നിർവ്വഹിച്ച ഈ ചിത്രം വിശാഖ് സുബ്രഹ്മണ്യം, അജു വർഗീസ്, ധ്യാൻ ശ്രീനിവാസൻ എന്നിവരുടെ ഉടമസ്ഥതയിലുള്ള *ഫൻറ്റാസ്റ്റിക് ഫിലിംസാണ്* തീയറ്ററുകളിൽ വിതരണത്തിന് എത്തിച്ചത്. ചിത്രത്തിന്റെ ട്രെയിലർ 2019 ഒക്ടോബർ 19ന് പുറത്ത് വന്നു.ത്രില്ലർ സ്വഭാവം പ്രകടമാകുന്ന 
ട്രെയിലറിന് മികച്ച പ്രതികരണം ലഭിച്ചു.*ജാക്ക് ഡാനിയൽ* എന്ന ദിലീപ് ചിത്രത്തിനൊപ്പം റിലീസ് ചെയ്ത ഈ ചിത്രം പ്രദർശനശാലകളിൽ നിന്നും അനുകൂല പ്രതികരണം നേടി.ബോക്സ് ഓഫീസിൽ വിജയം സ്വന്തമാക്കാൻ ഈ ചിത്രത്തിന് സാധിച്ചു.

## കഥാസാരം
നഴ്സിംഗ് കഴിഞ്ഞെങ്കിലും വേതനം കുറവായതിനാൽ വിദേശത്തേക്ക് പോകാനുള്ള പരിശ്രമത്തിലാണ് ഹെലൻ(അന്ന ബെൻ). ഇതോടൊപ്പം പാർട്ട് ടൈം ആയി ചിക് ഹബ് എന്ന ഫാസ്റ്റ്ഫുഡ് കൗണ്ടറിലും അവൾ ജോലി ചെയ്യുന്നുണ്ട്. ചെറുപ്പത്തിലേ അമ്മ മരിച്ച ഹെലന് അച്ഛൻ പോൾ(ലാൽ) ആണ് എല്ലാം. ഒപ്പം പപ്പ അറിയാതെ അവൾ കൊണ്ടുനടക്കുന്ന അവളുടെ പ്രണയം അസറും.

കാനഡയിലേക്ക് പോകാനായുള്ള ഇന്റർവ്യൂ വിജയിച്ച്, അങ്ങോട്ട് വിമാന ടിക്കറ്റ് വരെ ബുക്ക് ചെയ്ത സമയത്ത് അവൾ അപ്രതീക്ഷിതമായി ഒരു ട്രാപ്പിൽ അകപ്പെടുന്നു.തുടർന്ന് നടക്കുന്ന സംഭവ വികാസങ്ങൾ ആണ് ചിത്രത്തെ മുന്നോട്ട് നയിക്കുന്നത്.

## അഭിനേതാക്കൾ
* അന്ന ബെൻ...*ഹെലെൻ പോൾ*
* ലാൽ...*പോൾ/ഹെലെൻറ്റെ അച്ഛൻ*
* അജു വർഗീസ്...*എസ്സ്.ഐ രതീഷ് കുമാർ*
* റോണി ഡേവിഡ്...*ജയശങ്കർ*
* ബിനു പപ്പു...*രവിപ്രകാശ്*
* ശ്രീകാന്ത് മുരളി...*ഡോക്ടർ*
* ബോണി മേരി മാത്യു...*ലിറ്റു*
* വിനീത് ശ്രീനിവാസൻ...*കഞ്ചൻ/ സെല്ലിനുള്ളിൽ കിടക്കുന്ന പ്രതി*
*ആദിനാട് ശശി...*കോൺസ്റ്റബിൾ സുദേവൻ*
* കൃഷ്ണ
* തൃശൂർ എൽസി...*ദേവമ്മാൾ*
* നോബിൾ ബാബു തോമസ്...*അസർ*
* രാഘവൻ...*രാഘവൻ*
* ജയരാജ്...*മാൾ സെക്യൂരിറ്റി*

## നിർമ്മാണം
ഒരു കൂട്ടം പുതുമുഖങ്ങളെ മലയാള സിനിമയ്ക്ക് സമ്മാനിച്ച ആനന്ദം എന്ന ചിത്രത്തിന് ശേഷം വിനീത് ശ്രീനിവാസൻ നിർമ്മിച്ച ചിത്രമാണിത്.വിനീതിന്റെ സുഹൃത്ത് വലയത്തിലൊന്നുമില്ലാത്ത മാത്തുക്കുട്ടി പൂർണ്ണമായ സ്‌ക്രിപ്ടുമായി വിനീത് ശ്രീനിവാസനെ കാണാനെത്തുകയായിരുന്നു. സ്‌ക്രിപ്ട് ഇഷ്ടമായ വിനീത് ചിത്രത്തിന്റെ നിർമ്മാണം ഏറ്റെടുത്തു. ബാബു തോമസ് ആൽഫ്രഡ് കുര്യൻ ജോസഫുമായി ചേർന്നാണ് മാത്തുക്കുട്ടി തിരക്കഥ എഴുതിയത്.

## സംഗീതം
ചിത്രത്തിന്റെ സംഗീത സംവിധാനം നിർവഹിച്ചത് ഷാൻ റഹ്മാനാണ്.

1.*പൊൻതാരമേ* : വിനീത് ശ്രീനിവാസൻ, ദിവ്യ എസ്സ്.മേനോൻ

2.*കാണാതീരം* : മേഘ ജോസുകുട്ടി

## അവലംബം

വർഗ്ഗം:പുറത്തിറങ്ങാനിരിക്കുന്ന മലയാളചലച്ചിത്രങ്ങൾ
മോറിസ് ഫ്രീ‍ഡ്‍മാൻ

ഇന്ത്യൻ സ്വാതന്ത്ര്യസമര പ്രവർത്തനങ്ങളിൽ സജീവമായിരുന്ന എഞ്ചിനീയറും സാമൂഹ്യ പ്രവർത്തകനുമായിരുന്നു **മോറിസ് ഫ്രീഡ്മാൻ** എന്ന **സ്വാമി ഭരതാനന്ദ** (20 ഒക്ടോബർ 1901 - 9 മാർച്ച് 1976). ഗാന്ധിജി ഉപയോഗിച്ചിരുന്ന ചർക്ക (ധനുഷ് തക്ലി) ഡിസൈൻ ചെയ്തത് ഇദ്ദേഹമാണ്.
## ജീവിതരേഖ
പോളണ്ടിൽ ജനിച്ച മോറിസ് ഫ്രീഡ്‍മാൻ ശാസ്ത്രസാങ്കേതികവിദ്യകളിൽ സമർത്ഥനായിരുന്നു. ഇലക്ട്രിക്കൽ എൻജിനീയറിങ് പഠിച്ച ഫ്രീഡ്മാൻ, ഫ്രാൻസിലേക്കു കുടിയേറി, ഇലക്ട്രിക്കൽ കമ്പനിയിൽ മാനേജരായി. നിരവധി പേറ്റന്റുകൾ സമ്പാദിച്ചു.  ഇന്ത്യൻ ആത്മീയതയിൽ അതീവ തത്പരനായിരുന്നു ഫ്രീ‍ഡ്‍മാൻ. പോൾ ബ്രണ്ടന്റെ രചനകളിൽനിന്നും ഭാരതീയ ദർശനങ്ങളെക്കുറിച്ചും രമണ മഹർഷിയെക്കുറിച്ചും കേട്ടിരുന്നു.  മൈസൂറിലെ ദിവാനായിരുന്ന സർ മിർസ ഇസ്മയിൽ, ഈ സമയം ഫ്രാൻസ് സന്ദർശിച്ചു.  ദിവാൻ അദ്ദേഹത്തോട് ബെംഗളൂരുവിൽ തുടങ്ങാൻപോകുന്ന ഫാക്ടറിയുടെമൈസൂർ ഇലക്ട്രിക്കൽ ഇൻഡസ്ട്രീസിന്റെ ചുമതല ഏൽക്കാൻ അഭ്യർഥിച്ചു. 1935ൽ ഇന്ത്യയിലെത്തി തലവനായി ചുമതലയേറ്റു. രമണ മഹർഷിയുമായും ജിദ്ദു കൃഷ്ണമൂർത്തിയുമായും അടുത്തിടപഴകിയ ഫ്രീഡ്മാന് ലൗകികകാര്യങ്ങളിൽ ശ്രദ്ധകുറഞ്ഞു.  രമണ മഹർഷിയുമായുള്ള കൂടിക്കാഴ്ച ഫ്രീഡ്‍മാനിൽ മാറ്റങ്ങൾ വരുത്തി. ‘മഹർഷീസ് ഗോസ്പൽ’ എന്ന പുസ്തകത്തിലുള്ള നിരവധി പ്രധാന ചോദ്യങ്ങൾ ഫ്രീഡ്‍മാന്റേതാണ്. സന്യാസം സ്വീകരിക്കാനുള്ള ഫ്രീഡ്‍മാന്റെ തീരുമാനം രമണമഹർഷി തിരസ്കരിച്ചു. നിരാശനാകാതെ കാഞ്ഞങ്ങാട്ടെ  സ്വാമി രാംദാസിൽനിന്ന് ദീക്ഷ സ്വീകരിച്ചു ഭരതാനന്ദ എന്ന പേര് തിരഞ്ഞെടുത്തു സന്യാസിയായി. ശമ്പളം പാവപ്പെട്ടവർക്കു വിതരണം ചെയ്തു.  അധിക നാൾ തുടർന്നില്ല. ജോലി രാജിവച്ച്  ഔന്ധിലെ രാജാവിന്റെ പുത്രൻ അപ്പാ പന്തിനൊപ്പം ഔന്ധിലേക്കു പോയി. 
## ഔന്ധിൽ പൂർണ സ്വരാജ്
ഔന്ധിൽ വരൾച്ച ബാധിച്ച്  ജനജീവിതം ദുസ്സഹമായിരുന്ന ഘട്ടത്തിലാണ് ഫ്രീഡ്‍മാൻ എത്തുന്നത്. ദരിദ്ര നാട്ടുരാജ്യമായിരുന്ന ഔന്ധിൽ നികുതികുറയ്ക്കാനുള്ള കർഷകരുടെ പ്രക്ഷോഭം ശക്തി പ്രാപിച്ചു വന്നിരുന്നു. ഫ്രീഡ്‍മാന്റെ ഉപദേശത്തെത്തുടർന്ന് രാജ്യം ജനാധിപത്യത്തിനു വിട്ടുനൽകുമെന്ന് 1938 നവംബർ 23ന് രാജാ ഭവൻ‍റാവു പന്ത് പ്രഖ്യാപിച്ചു.സേവാഗ്രാമിലെത്തി ഗാന്ധിജിയെ കണ്ട ഫ്രീഡ്മാൻ ഗാന്ധിജിയുടെ പൂർണ സ്വരാജ് എന്ന സങ്കൽപം യാഥാർഥ്യമാക്കുന്ന ഭരണഘടന തയ്യാറാക്കി. 1939 ജനുവരി 21ന് ഗാന്ധിജിയുടെ പൂർണ സ്വരാജ് എന്ന സങ്കൽപം യാഥാർഥ്യമാക്കുന്ന ഭരണഘടന ഔന്ധ് സ്വീകരിച്ചു. നിയമസഭ പ്രധാനമന്ത്രിയെ തിരഞ്ഞെടുത്തു. സ്വാതന്ത്യ പൂർവ ഭാരതത്തിലെ ഔന്ധ് പരീക്ഷണം അപൂർവമായ ഒന്നായിരുന്നു. സ്വരാജ് ഭരണം ഔന്ധിൽ നിരവധി മാറ്റങ്ങൾ കൊണ്ടുവന്നു. ഫ്രീ‍ഡ്‍മാന്റെ  മേൽനോട്ടത്തിൽ നടന്ന പ്രവർത്തനങ്ങളിലൂടെ വിദ്യാഭ്യാസ നിലവാരം ഉയർന്നു. വധശിക്ഷ നിർത്തലാക്കി. കുറ്റകൃത്യങ്ങൾ കുറഞ്ഞു.  സ്വാതന്ത്ര്യാനന്തരം ഔന്ധ് ഇന്ത്യൻ യൂണിയനിൽ ലയിച്ചു. 

പിന്നീട് മുംബൈ കേന്ദ്രീകരിച്ച് പ്രവർത്തിച്ച ഫ്രീഡ്മാൻ അവിടെ ഖാദി ബോർഡുമായി ബന്ധപ്പെട്ട പ്രവർത്തനങ്ങളിൽ മുഴുകി.  ചൈനീസ് അധിനിവേശത്തെത്തുടർന്ന് ഇന്ത്യയിലേക്ക് പലായനം ചെയ്ത ദലൈലാമയ്ക്കും സംഘത്തിനും വസിക്കാൻ ഭൂമി പതിച്ചുനൽകാൻ നെഹ്റുവിൽ സമ്മർദം ചെലുത്തി. 'അയാം ദാറ്റ്' എന്ന പ്രസിദ്ധമായ ഗ്രന്ഥം 1973-ൽ പ്രസിദ്ധീകരിച്ചു. 1976-ൽ ഫ്രീഡ്മാൻ അന്തരിച്ചു.

## കൃതികൾ
* അയാം ദാറ്റ്
## അവലംബം

## പുറം കണ്ണികൾ
* David Godman, ''remembering Sri nisargadatta Maharaj pt.1''
* InnerDirections, ''Biography of Maurice Frydman'' 
* Namrupa Issue 10 Volume 05, November 2009, ''Maurice Frydman'' 
* Several photos of Maurice Frydman with Nisargadatta Maharaj 

വർഗ്ഗം:ഇംഗ്ലീഷ് സന്ന്യാസിമാർ
വർഗ്ഗം:സ്വാതന്ത്ര്യസമരസേനാനികൾ
വർഗ്ഗം:മിസ്റ്റിസിസം
ലിയാഖത്-നെഹ്രു സന്ധി

ഇന്ത്യയും പാകിസ്താനും തമ്മിലുള്ള ഉഭയകക്ഷി ഉടമ്പടിയായിരുന്നു **ലിയാഖത്ത്–നെഹ്രു കരാർ (ഡൽഹി കരാർ)**.  1950 ഏപ്രിൽ 8 ന് ഇന്ത്യൻ പ്രധാനമന്ത്രി ജവഹർ ലാൽ നെഹ്‌റുവും പാക് പ്രധാനമന്ത്രി ലിയാഖത്ത് അലി ഖാനും ചേർന്ന് ഡൽഹിയിൽ വച്ചാണ് ഈ കരാർ ഒപ്പുവെച്ചത്.   
## വ്യവസ്ഥകൾ
അഭയാർഥികൾക്ക് തങ്ങളുടെ സ്വത്തുവകകൾ ക്രയവിക്രയം ചെയ്യുവാനും, നിർബന്ധിതമായി പലായനം ചെയ്യപ്പെട്ടവരെ തിരിച്ചെത്തിക്കാനും അനുവാദം നൽകുന്ന ഉടമ്പടിയായിരുന്നു ഇത്.    വിഭജനത്തിനുശേഷം ഇരു രാജ്യങ്ങളിലെയും ന്യൂനപക്ഷങ്ങളുടെ അവകാശങ്ങൾ ഉറപ്പ് വരുത്താൻ ആറു ദിവസത്തെ ചർച്ച നടത്തുകയും അനന്തരം ഈ ഉടമ്പടി രൂപപ്പെടുത്തുകയും ചെയ്തു.    ഈ കരാറിലെ വ്യവസ്ഥകളനുസരിച്ച് ഇരു രാജ്യങ്ങളിലും ന്യൂനപക്ഷ കമ്മീഷനുകൾ ആരംഭിച്ചു.    പ്രത്യേകിച്ചും കിഴക്കൻ പാകിസ്താനിൽ നിന്ന് (ഇപ്പോൾ ബംഗ്ലാദേശ്) ഇന്ത്യയിലെ പശ്ചിമ ബംഗാളിലേക്ക് ഒരു ദശലക്ഷത്തിലധികം അഭയാർഥികൾ കുടിയേറിയ പശ്ചാത്തലത്തിൽ.   
## അവലംബം

വർഗ്ഗം:ഇന്ത്യൻ ഭരണഘടന
മുഹമ്മദ് യൂസഫ് തരിഗാമി

**മുഹമ്മദ് യൂസഫ് തരിഗാമി** () ഒരു ഇന്ത്യൻ രാഷ്ട്രീയക്കാരനും കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) ജമ്മു കശ്മീർ സംസ്ഥാന കമ്മിറ്റി സെക്രട്ടറിയുമാണ്. [ജമ്മു കശ്മീർ നിയമസഭ] യിലെ [കുൽഗാം നിയോജകമണ്ഡലത്തെ അദ്ദേഹം പ്രതിനിധീകരിക്കുന്നു.  അനന്ത്നാഗ് കോളേജിലെ വിദ്യാർത്ഥി നേതാവായി അദ്ദേഹം തന്റെ പൊതു ജീവിതം ആരംഭിച്ചു. 1996, 2002, 2008, 2014 വർഷങ്ങളിൽ അദ്ദേഹം കുൽഗാം നിയോജകമണ്ഡലത്തിൽ നിന്നും വിജയിച്ചു.  
## അവലംബം

വർഗ്ഗം:സി.പി.ഐ.എം. നേതാക്കൾ
നീലം നദി

ഇന്ത്യയിലെയും പാകിസ്താന്റെ അനധികൃത നിയന്ത്രണത്തിലുള്ള കശ്മീർ മേഖലകളിലെയും ഒരു നദിയാണ് **നീലം നദി** (, ), or **Kishanganga** (, ). ഇന്ത്യൻ നഗരമായ ഗുരൈസിൽ നിന്നാരംഭിച്ച് ആരംഭിച്ച് പാകിസ്താൻ കൈവശത്തിലുള്ള ഇന്ത്യൻ നഗരമായ മുസാഫറാബാദിന് സമീപത്തുവച്ച് ഇത് ഝലം നദിയുമായി ലയിക്കുന്നു.

## ജലമാർഗ്ഗം
ഇന്ത്യൻ ഭരണത്തിലുള്ള ജമ്മു കശ്മീരിലെ സോനമാർഗിന് സമീപമുള്ള കൃഷൻസാർ തടാകത്തിൽ നിന്നാണ് നീലം നദി ഉത്ഭവിക്കുന്നത്. ഇത് വടക്ക് ഭാഗത്തേക്ക് തുലയിൽ താഴ്‌വരയിലെ ബഡോബ് ഗ്രാമത്തിലേക്ക് ഒഴുകുകയും അവിടെ ദ്രാസ് പട്ടണത്തിന്റ ഭാഗത്തുവച്ച് നിന്ന് ഒരു പോഷകനദിയുമായി ചേരുകയും ചെയ്യുന്നു. ശേഷം ഇത് കശ്മീരിലെ നിയന്ത്രണ രേഖയ്ക്ക് സമാന്തരമായി പടിഞ്ഞാറു ഭാഗത്തേയ്ക്ക് ഒഴുകുന്നു. ഒഴുകുന്ന വഴിയിൽ നിരവധി ഹിമാനികളിൽനിന്ന് ഉറവെടുക്കുന്ന ഒട്ടനവധി നീർച്ചാലുകളാണ് ഈ നദിയെ പോഷിപ്പിക്കുന്നത്. നിയന്ത്രണ രേഖയിലെ ഗുരസ് മേഖലയിൽ ഇത് പാകിസ്താൻ കൈവശം വച്ചിരിക്കുന്നതും ആസാദ് കശ്മീർ എന്നു വിശേഷിപ്പിക്കുന്നതുമായ ഇന്ത്യൻ പ്രദേശത്തേയ്ക്കു പ്രവേശിക്കുന്നു. പിന്നീട് അത് വീണ്ടും നിയന്ത്രണ രേഖയ്ക്ക് സമാന്തരമായി പടിഞ്ഞാറോട്ടൊഴുകി ശാരദയിലൂടെ കടന്നുപോകുന്നു. ശാരദ പിന്നിട്ടശേഷം, ഇത് ഒരു തെക്കുപടിഞ്ഞാറൻ ദിശയിലേക്ക് വളഞ്ഞ് തിത്വാളിനു സമീപത്ത് നിയന്ത്രണ രേഖയിലൂടെ സഞ്ചരിക്കുന്നു. വീണ്ടും വടക്കു പടിഞ്ഞാറേ ദിശയിലേയ്ക്കു വളയുന്ന നദി മുസാഫറാബാദിലെ  ഝലം നദിയിലേയ്ക്കു ചേരുന്നതിനായി വിശാലമായ ഒരു അർദ്ധവൃത്താകൃതി പ്രാപിക്കുന്നു.

ആകെ 245 കിലോമീറ്റർ നീളമുള്ള നീലം നദിയുടെ 50 കിലോമീറ്റർ ഭാഗം ഇന്ത്യൻ ഭരണത്തിലുള്ള കശ്മീരിലൂടെയും ബാക്കി 195 കിലോമീറ്റർ പാകിസ്താൻ കൈവശപ്പെടുത്തിയ അധിനിവേശ കശ്മീരിലൂടെയുമാണ് ഒഴുകുന്നത്.

## മത്സ്യവൈവിധ്യം
നീലം നദിയിൽ വൈവിധ്യമാർന്ന മത്സ്യയിനങ്ങൾ ധാരാളമായി കാണപ്പെടുന്നു. നദി ഏതാണ്ട് പൂർണ്ണമായും നിയന്ത്രണരേഖയിലൂടെ കടന്നുപോകുന്നതിനാൽ കശ്മീർ സംഘർഷം ഒരു പ്രധാന കാരണമായി ഇവിടുത്തെ നിവാസികൾക്കിടയിൽ അനിശ്ചിതത്വം അനുഭവപ്പെടുന്നതിനാൽ അവരിൽ പലരും മറ്റു സുരക്ഷിത സ്ഥലങ്ങളിലേക്ക് കുടിയേറിയിട്ടുണ്ട്. ഇത് നദീതീരങ്ങളെ ജനസംഖ്യ കുറയുന്നതിനു കാരണമാകുകയും നദിയിലെ മത്സ്യസമ്പത്തിന്റെ വളർച്ചയ്ക്ക് അനുയോജ്യമായ അവസ്ഥയിലെത്തിക്കുകയും ചെയ്യുന്നു. നീലം നദിയിൽ കാണപ്പെടുന്ന നിരവധി മത്സ്യയിനങ്ങളിൽ ഏറ്റവും പ്രസിദ്ധമായവ ഇവയാണ്:

* തവിട്ടു ട്രൗട്ട് (*Salmo trutta*)
* റെയിൻബോ ട്രൗട്ട് (*Oncorhynchus mykiss*)
* സ്നോ ട്രൗട്ട് (*Schizothorax plagiostomus*)

* ഷഡ്ഡ്ഗൺ 
* അന്യൂർ 

## നീലം താഴ്വര
കാശ്മീർ മേഖലയിൽ നീലം നദിയോരത്തെ ഒരു ഹിമാലയൻ ഗിരികന്ദരമാണ് നീലം താഴ്വര. ഏകദേശം 250 കിലോമീറ്റർ നീളമുള്ള ഈ ഹരിതാഭവും ഫലഭൂയിഷ്ഠവുമായ താഴ്‌വര മുസാഫറാബാദിൽ നിന്ന് അത്മുഖാമിലേക്കും അതിനപ്പുറത്ത് താവോബട്ടിലേക്കും നീളുന്നു. സ്വാത്, ചിത്രാൾ എന്നിവപോലെ അത്യാകർഷകമായ വിനോദസഞ്ചാര കേന്ദ്രങ്ങളിലൊന്നാണിതെങ്കിലും ദുഷ്കരമായ പാതകളാൽ ഈ പ്രദേശം പുറം ലോകത്തിന് അപ്രാപ്യമാണ്. 2005-ലെ ഭൂകമ്പം ഈ പ്രദേശത്തെ സാരമായി ബാധിക്കുകയും റോഡുകളും പാതകളും അവശിഷ്ടങ്ങൾകൊണ്ടു നിറഞ്ഞതിനാൽ പുറം ലോകത്തിൽ നിന്ന് വിഛേദിക്കപ്പെടുകയും ചെയ്തിരുന്നു. അധിനിവേശ സർക്കാരിന്റെ നേതൃത്വത്തിൽ ഇപ്പോൾ അന്താരാഷ്ട്ര നിലവാരമുള്ള റോഡിന്റെ നിർമ്മാണം ഇവിടെ പുരോഗമിക്കുന്നുണ്ട്.

## അവലംബം


വർഗ്ഗം:ജമ്മു കശ്മീരിലെ നദികൾ
വർഗ്ഗം:ഏഷ്യയിലെ അന്താരാഷ്ട്രനദികൾ
അവ്താർ സിംഗ് ചീമ

ലഘുചിത്രം|375x375ബിന്ദു|Mount Everest.

എവറസ്റ്റ്‌ കൊടുമുടി  കീഴടക്കിയ  പതിനാറാമത്തെ ആളും ആദ്യ ഇന്ത്യക്കാരനുമാണ്  **ലെഫ്റ്റനന്റ് കേണൽ  അവ്താർ സിംഗ് ചീമ** (1933--1989). 1965 ൽ ക്യാപ്റ്റൻ എം എസ് കോഹ്‌ലിയുടെ നേതൃത്വത്തിൽ നടന്ന ഈ മൂന്നാം ഇന്ത്യൻ എവറസ്റ്റ് പര്യവേഷണത്തിൽ 21 പ്രധാന പര്യവേഷണ അംഗങ്ങളും 50 ഷെർപകളും ഉൾപ്പെട്ടിരുന്നു. കേണൽ  നരേന്ദ്രകുമാർ ആയിരുന്നു ഡെപ്യൂട്ടി. പ്രാരംഭ ശ്രമം ഏപ്രിൽ അവസാനത്തിലായിരുന്നു, മോശം കാലാവസ്ഥയെത്തുടർന്ന് അവർ ബേസ് ക്യാമ്പിൽ തിരിച്ചെത്തി മികച്ച കാലാവസ്ഥയ്ക്കായി 2 ആഴ്ചയോളം കാത്തിരുന്നു.

1965 മെയ് 20 നു ലഫ്റ്റനന്റ് കേണൽ അവ്താർ സിംഗ് ചീമയും നവാങ് ഗോംബു ഷെർപയും കൊടുമുടിയിൽ കയറി, അങ്ങനെ എവറസ്റ്റ്‌ കൊടുമുടി  കീഴടക്കുന്ന ആദ്യ ഇന്ത്യക്കാരൻ എന്ന ചരിത്ര നേട്ടം ലഫ്റ്റനന്റ് കേണൽ അവതാർ. എസ്. ചീമ സ്വന്തമാക്കി. 

## ബഹുമതികൾ

ഇന്ത്യൻ  ആർമിയിൽ സെവൻത് ബിൻ പാരച്യൂട്ട് റെജിമെന്റിൽ ക്യാപ്റ്റനായിരുന്നു അദ്ദേഹം. പിന്നീട് കേണലായി സ്ഥാനക്കയറ്റം ലഭിച്ചു. അദ്ദേഹത്തിന്റെ നേട്ടങ്ങൾക്ക് അർജുന അവാർഡും പത്മശ്രീയും ലഭിച്ചിരുന്നു.

രാജസ്ഥാനിലെ ശ്രീ ഗംഗനഗർ ജില്ലയിലെ ഗുരു ഹർക്രിഷൻ പബ്ലിക് സ്കൂളിന്റെ സ്ഥാപകനുമാണ്.

## കൂടുതൽ വായനയ്ക്കായി
*എവറസ്റ്റ് കൊടുമുടി കീഴടക്കിയ ഇന്ത്യക്കാർ
*ഇന്ത്യൻ എവറസ്റ്റ് പര്യവേഷണം 1965

## അവലംബം


വർഗ്ഗം:എവറസ്റ്റ് കീഴടക്കിയവർ
വർഗ്ഗം:എവറസ്റ്റ്‌ കൊടുമുടി
വർഗ്ഗം:പർവ്വതാരോഹകർ
വർഗ്ഗം:ഇന്ത്യൻ പർവതാരോഹകർ
വർഗ്ഗം:1933-ൽ ജനിച്ചവർ
വർഗ്ഗം:1989-ൽ മരിച്ചവർ
സ്വാൻ‌സീ

ഒരു തീരദേശ നഗരവും കൗണ്ടിയും ആയ **സ്വാൻ‌സീ** (/ˈswɒnzi/; Welsh: Abertawe [abɛrˈtawɛ]) ഔദ്യോഗികമായി വെയിൽസിലെ സ്വാൻ‌സി സിറ്റിയെന്നും സ്വാൻ‌സി കൗണ്ടിയെന്നും (Welsh: Dinas a Sir Abertawe) അറിയപ്പെടുന്നു. ഗ്ലാമോർഗന്റെ ചരിത്രപരമായ കൗണ്ടി അതിർത്തിയിലും തെക്കുപടിഞ്ഞാറൻ തീരത്തെ ഗെയ്‌റിന്റെ പുരാതന വെൽഷ് കമ്മോട്ടിലും സ്വാൻസി സ്ഥിതിചെയ്യുന്നു. കൗണ്ടി ഏരിയയിൽ സ്വാൻ‌സി ബേ (വെൽ‌സ്: ബേ അബെർ‌ടാവെ), ഗോവർ പെനിൻ‌സുല എന്നിവ ഉൾപ്പെടുന്നു. വെയിൽസിലെ രണ്ടാമത്തെ വലിയ നഗരവും യുണൈറ്റഡ് കിംഗ്ഡത്തിലെ ഇരുപത്തിയഞ്ചാമത്തെ വലിയ നഗരവുമാണ് സ്വാൻസി. ലോക്കൽ കൗൺസിലിന്റെ കണക്കനുസരിച്ച്, സ്വാൻസി നഗരത്തിലും കൗണ്ടിയിലും 2014-ൽ 241,300 ജനസംഖ്യയുണ്ടായിരുന്നു. അവസാനത്തെ ഔദ്യോഗിക സെൻസസ് പ്രകാരം നഗരം, മെട്രോപൊളിറ്റൻ, നഗര പ്രദേശങ്ങൾ സംയോജിപ്പിച്ച് 2011-ൽ മൊത്തം 462,000 ആയി. കാർഡിഫിന് ശേഷം വെയിൽസിലെ ഏറ്റവും ജനസംഖ്യയുള്ള രണ്ടാമത്തെ പ്രാദേശിക അതോറിറ്റി ഏരിയയാണിത്.

പത്തൊൻപതാം നൂറ്റാണ്ടിലെ വ്യാവസായിക പ്രബല കാലഘട്ടത്തിൽ, ചെമ്പ് ഉരുക്കുന്ന വ്യവസായത്തിന്റെ പ്രധാന കേന്ദ്രമായിരുന്നു സ്വാൻസി. കോപ്പർപൊളിസ് എന്ന വിളിപ്പേരും സമ്പാദിച്ചിരുന്നു.
## അവലംബം

## പുറം കണ്ണികൾ

* City and County of Swansea Council
* Swansea City Centre (website run by council)
*  (county)
* 

വർഗ്ഗം:വേൽസിലെ പട്ടണങ്ങൾ
എൻ. ഗോപാലസ്വാമി അയ്യങ്കാർ

ഇന്ത്യൻ ഭരണഘടനയുടെ ഡ്രാഫ്റ്റിംഗ് കമ്മിറ്റി അംഗമായിരുന്നു **എൻ. ഗോപാലസ്വാമി അയ്യങ്കാർ** (31 മാർച്ച് 1882 - 10 ഫെബ്രുവരി 1953).   രാജ്യസഭാ നേതാവ്, കാബിനറ്റ് മന്ത്രി, കേന്ദ്ര മന്ത്രിസഭയിലെ ആദ്യത്തെ വകുപ്പില്ലാ മന്ത്രി, (പിന്നീട് അദ്ദേഹം റെയിൽവേ മന്ത്രിയായി) എന്നീ നിലകളിൽ അറിയപ്പെടുന്ന വ്യക്തിയാണ് **നരസിംഹ ഗോപാലസ്വാമി അയ്യങ്കാർ**. 
ഐക്യരാഷ്ട്ര സുരക്ഷാ സമിതിയിൽ കശ്മീർ പ്രശ്നത്തിൽ അദ്ദേഹം ഇന്ത്യയെ പ്രതിനിധീകരിച്ചു.  പിന്നീട് ഇന്ത്യൻ ഭരണഘടനയുടെ ആർട്ടിക്കിൾ 370 തയ്യാറാക്കിയതും ഗോപാലസ്വാമി അയ്യങ്കാറാണ്. ഈ ആർട്ടിക്കിൾ പ്രകാരം ജമ്മു കശ്മീരിന് സ്വയംഭരണാവകാശം നൽകപ്പെട്ടു. 
## ജീവിതരേഖ
1882 മാർച്ച് 31 ന് മദ്രാസ് പ്രവശ്യയിലെ തഞ്ചൂർ ജില്ലയിലാണ് ഗോപാലസ്വാമി അയ്യങ്കർ ജനിച്ചത്. 1905 ൽ അയ്യങ്കാർ മദ്രാസ് സിവിൽ സർവീസിൽ ചേർന്നു. 1919 വരെ ഡെപ്യൂട്ടി കളക്ടറായി സേവനമനുഷ്ഠിച്ച അദ്ദേഹം 1920 ൽ കളക്ടറായും ജില്ലാ മജിസ്‌ട്രേറ്റായും സ്ഥാനക്കയറ്റം നേടി. 1921 മുതൽ ഏഴുവർഷം പഞ്ചായത്തുകളുടെ രജിസ്ട്രാർ ജനറലും ലോക്കൽ ബോർഡുകളുടെ ഇൻസ്പെക്ടറുമായിരുന്നു. 1932 മുതൽ 1934 വരെ പൊതുമരാമത്ത് വകുപ്പിൽ സർക്കാർ സെക്രട്ടറിയായി പ്രവർത്തിച്ചു. ഒടുവിൽ 1937 വരെ റവന്യൂ ബോർഡ് അംഗമായി സേവനമനുഷ്ഠിച്ചു. 1937-1943 വരെ ജമ്മു കശ്മീർ പ്രധാനമന്ത്രിയായിരുന്ന അദ്ദേഹം 1943-1947 വരെ കൗൺസിൽ ഓഫ് സ്റ്റേറ്റ് ആയി നിയമിതനായി. അക്കാലത്ത് അദ്ദേഹം ഇന്ത്യയുടെ സൈനികവൽക്കരണ സമിതിയുടെ ചെയർമാനായിരുന്നു. 1947-1948 വരെ ജവഹർലാൽ നെഹ്രുവിന്റെ കീഴിലുള്ള ആദ്യത്തെ മന്ത്രിസഭയിൽ വകുപ്പില്ലാത്ത മന്ത്രിയായി സേവനമനുഷ്ഠിച്ചു. 1948-1952 വരെ റെയിൽ‌വേ, ഗതാഗത മന്ത്രിയായി ചുമതല വഹിച്ചു. ഒടുവിൽ 1952-1953 വരെ പ്രതിരോധ മന്ത്രിയായി സേവനമനുഷ്ഠിച്ചു. 
## കശ്മീർ പ്രധാനമന്ത്രി (1937-1943)
1937-43 കാലഘട്ടത്തിൽ ഗോപാലസ്വാമി അയ്യങ്കർ ജമ്മു കശ്മീർ പ്രധാനമന്ത്രിയായി ചുമതല വഹിച്ചു. 
## അവലംബം

വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ